EGGULO, twakulaze ebintu ebikozesebwa mu bulamu obwa bulijjo naddala ebyokulya ebicupule n’engeri gye bikosaamu obulamu bwo, ne ssente ezibigula nazo bongedde okuzicupula, Poliisi egamba kikyali kizibu okumalawo ebicupuli bya ssente ne Bbanka enkulu eya Uganda, etunuulidde poliisi n’ebitongole ebikuuma ddembe okubirwanyisa.\nKu Lwomukaaga lwa wiiki ewedde, poliisi ya CPS yakutte omukazi Sauda Namyenya 38, omutuuze w’e Kagujje mu Katwe n’ebicupuli bya ssente ezisoba mu bbiriyooni bbiri. Zino zonna n’endala ezitaakwatiddwa, zikomekkerera mu maduuka g’abasuubuzi n’omuntu wa bulijjo.\nAbamu beefuula abaagala okubamenyeramu, ate abalala bazigulamu ebintu naddala nga babazizza nti, omuntu ali mu dduuka, kimuzibuwalira okwawula ssente entuufu ku nnamu. Abatambuza ebicupuli mu Kampala, basinga kwettanira enguudo William Street ne Wilson era poliisi okukwata Joseph Mugerwa eyagituusizza ku Namyenya, nga yamusanze ku William Street n’akakadde kalamba ak’ebicupuli. Mugerwa, atunda cakalacakala w’essimu ku kkubo, ssente zino yabadde azeeyambisa okuddiza baaba aguzizza ebintu naddala mu budde bw’ekiro.\nOkusinziira ku kunoonyereza kwa poliisi, abagaba ebicupuli ennyambala yaabwe, tebeera ya bayaaye ba bulijjo, babeera bambadde ng’abantu ab’obuvunaanyizibwa ng’omuntu tasobola wadde okumuteebereza nti, asobola okugaba ssente enfu. “Omuntu ayingira edduuka ng’ayambadde essuuti ya buwanana anyirira, abakazi nga beesibye ggomesi n’olaba omuntu ow’ekitiibwa nga tosobola kumuteebereza nti agaba ebicupuli,” Haji Katimbo, ssentebe wa Kikuubo Business Community Association (KBCA) bwe yategeezezza. Martin Lukaaga, akulira okuyiiyiza n’okuvumbula mu bbanka Enkulu eya Uganda yannyonyodde nti, ssente enfu tezirina mugaso gwonna eri muntu era oyo gwe bazisibye mu butamanya, ziba tezirina kye zigenda kumugasa.\nPiloya owa bbanka Enkulu eya Uganda ng’annyonnyola engeri gyoyawulamu ssente entuufu ku\nENGERI EBICUPULI GYE BIKOSAAMU ABASUUBUZI; Abazikola n’abazisaasaanya zibagasa kubanga bafunamu ennamu ze basobola okugulamu ebintu wabula abasuubuzi be baziwa, basigala bakaaba kubanga babeera tebasobola kuzikozesa kusuubula.\nHaji. Mohammad Katimbo, ssentebe wa KBCA, ekibiina ekigatta abasuubuzi mu Kikuubo yagambye nti, ebyamaguzi bw’omala okubisasulira omusolo nga ne gye wabiggye wabiguze ssente nnamu, omuntu n’abitwala ng’akuwadde ssente nfu, libeera ddibu ddene mu bizinensi.\nYagambye nti, mu Kikuubo, abagaba ebicupuli bangi bagenzeeyo nga beefudde abaagala okusuubula era be basiba ssente zino naddala ababa batunze mu bungi, beesanga nga bizinensi zigudde. “Abasuubuzi abasinga balina amabanja ggwe teebereza olina ebbanja lya bbiriyooni, bakusibye ebicupuli bya bukadde 20 oba 50 bw’otoba musajja nnyo eryo eddibu okuliziba osiitaana,” Katimbo bwe yategeezezza. Yagasseeko nti, obuzibu abasuubuzi bwe balina kati, ebicupuli babikola nga bya mulembe byagalira ddala okufaanana ssente ennamu ate ababigaba babaza nnyo mu kaseera akalimu okupakuukirira nga gwe bawadde ssente zino tasobola kusooka kuzeekebejja.\nKatimbo yagasseeko nti, ebicupuli ebirongoseemu abantu bano babikozesa n’okusuubula ebirime n’ebyamaguzi ebirala mu byalo ekittattanye ebyenfuna by’eggwanga. Everest Kayondo, ssentebe wa Kampala City Traders’ Association (KACITA) yagambye nti ebicupuli bubeera bubbi bwennyini kubanga bwo bubeeramu ssente enfu.\nYagasseeko nti, omuntu okutwala ebibyo n’akuwa ebipapula by’otolina ky’ogenda ku bikozesa, abeera akubbye. Yagambye nti, ssente zirina emigaso ebiri, zitereka obugagga ate zikutula ebiba biremye mu nsuubulagana, ebicupuli kye bitakola. “Obubbi obw’engeri yonna buzza emabega ate mu ngeri eyo, ne ssente zammwe bazimalamu ensa, bwe baziwa omuntu atasobola kwawula ntuufu ku nkyamu nga abalambuzi, baba tebajja kudda mu nsi yammwe,” Kayondo bwe yategeezezza.\nEBICUPULI BIVA WA? Poliisi ezze ekwata abantu ab’enjawulo abatambuza ebicupuli wabula tetuukanga ku nsibuko yaabyo. Mu October wa 2017, URA yakwata kondakita wa bbaasi eyategeerekekako erya Wahib lyokka n’ebicupuli bya bukadde 189 ng’abikukusa okubiyingiza mu Uganda. Okusinziira ku mumyuka w’omwogezi wa poliisi mu ggwanga, Patrick Onyango, ebicupuli biva mu mawanga agatuliraanye okuli Tanzania ne Kenya.\nKyokka Onyango agattako nti, waliwo ne bye bakolera mu Uganda. “Ebyuma ebyali bikuba ebicupuli mu Uganda baabiwamba abantu kati babiggya mu mawanga agatuliraanye naye tetubuusa maaso eky’okubeera nga wandiba nga waliwo abalina ebyuma ebikuba ebicupuli mu Uganda ebirala,” Onyango bwe yategeezezza.\nWabula Kayondo ye agamba nti, balina okuteebereza ng’abakuba ebicupuli, bali mu Gavumenti. Yagambye nti, langi ekozesebwa mu kukola ssente, si ye langi eya bulijjo n’ebintu ebiteekebwa mu ssente, bya njawulo nnyo ng’okubifuna okubiteekamu,wateekwa okubaawo omuntu munda abiwa abakuba ebicupuli. Kyokka, akola nga dayirekita avunaanyizibwa ku ssente mu bbanka Enkulu eya Uganda, Julie Piloya Okiror yagambye nti, ekyo si kituufu, lwe lugambo olutaliiko mutwe na magulu oluli mu bantu lwe beetaaga okuggya mu mitwe gyabwe.\nOkusinziira ku nsonda mu bbanka Enkulu eya Uganda , kkampuni y’Abangereza eya De La Rue, y’ekuba ssente za Uganda nti kyokka waliwo kkampuni endala nga nnya, ezeeyambisibwa oluusi.\nTewali ngeri yonna muntu mu bbanka gy’asobola kuba nga yeenyigira mu kukuba ebicupuli okuggyako ng’ababikuba balina ngeri bwe baakwataganamu ne kkampuni ezo ebweru ezikuba ssente. Joseph Mugerwa eyatuusizza poliisi ku Namyenya yagambye nti, Poliisi ekintu ky’eriko kinene nnyo okusinga abaserikale bwe basuubira.\nYagambye nti, waliwo ebibinja by’abagagga mu Kampala abaagufuula omulimu okukola ebicupuli. Mugerwa yagambye nti, ebicupuli bye bakubira e Uganda, omutindo gubeera mufu era abantu babibuuka mangu, bye bakubira e Kenya, bisobola okuyita wabula nabyo era abantu bamala ne babimanya n’agattako nti kati abasajja mu Kampala babiggya China.\nYagambye nti, abasuubuzi abasinga mu Kampala abalina ssente ezeewuunyisa, basuubula bicupuli kuva China. “Batikkula kkonteyina nga wakati mu ngoye oba engatto mulimu ssente ze basibiddemu. Balina abantu baabwe mu URA ababayamba okuyisaawo ssente ezo nga tebazirabye,” Mugerwa bwe yategeezezza. Yagasseeko nti, ssente ze bakubira e China, ne bw’abeera Gavana wa bbank a ya Uganda Enkulu, bazimuwa n’aziwa omulala nga tategedde nti bicupuli.\nPiloya yagasseeko nti, ebicupuli biri mu nsi yonna wabula kye basomesa abantu, y’engeri gye basobola okwawula ssente ku zitali ssente. OBUBONERO KWOYAWULIRA SSENTE ENFU KU NNAMU; Ssente za Uganda, bakakensa ba bbank Enkulu eya Uganda baaziyiiya nga zirina ebintu bingi ebizikuuma nga tezicupuddwa era guno gwe mulimu gwa bbanka Enkulu eya Uganda gw’esinga okuteekako essira.\nEbimu ku bintu bino, babikyusakyusa okusinziira ku kiseera. Martin Lukaaga, akulira okuyiiyiza bbanka eno yagambye nti, ssente zirina emiteeko esatu, zirina ebyo abantu bye basobola okulaba, zirina ebyo ebisobola okulabibwa ebitongole by’ebyensimbi n’ebyo bbanka Enkulu eya Uganda bye yeesigaliza nga yo.\nYagambye nti, buli lupapula, lulina ebintu eby’enjawulo okusinziira ku buwangwa bwa Uganda kw’osobola okulwawulira okugeza; l Akapapula ak’olukumi kaliko empeewo n’ensozi za Nyero ezisangibwa mu disitulikiti ye Ngora l Akapapula k’enkumi ebbiri, kaliko ekyennyanja n’ensibuko y’omugga Kiyira.\nl Akapapula k’enkumi ettaano kaliko endegeya n’ekijjukizo kya Ssematalo ekiri ku Constitutional Square. l Akapapula ak’omutwalo kaliko ettooke, n’ekijjukizo ky’entandikwa y’enkulaakulana ekiri e Kyambogo. l Akapapula k’emitwalo ebiri kaliko ente n’ekijjukizo ky’emyaka 100 ekiri ku Centenary Park. l Ate akapapula k’emitwalo etaano kaliko ekizike n’ekijjukizo kya CHOGM ekiri ku Palamenti. Lukaaga yagambye nti baakola ssente zino n’ebintu ebyo byonna okulaga Uganda gy’evudde okutuuka w’eri kati. Yagasseeko nti, ssente zonnabazikola mu lupapula olw’enjawulo olutali luweweevu, lubeeramu engeri y’obukulubufu. Yagambye nti, ssente zonna baziteekamu omutwe gwa hhaali, nga mu hhaali, bataddemu omuwendo gwa ssente ate wansi w’eriiso, waliwo ekyeru.\nSsente okuva ku 1000/- okutuuka ku 5,000/-, zirina langi ekyuka okuva mu kiragala n’efuuka kitaka ng’ozikyusizza ate 10,000/- okutuuka ku 50,000/-, langi ekyuka n’eva mu kiragala n’efuuka bbulu wabula nga temalaayo, ekoma wakati n’eddamu n’ekyuka. Mu maaso ku ssente, layini ebeera nkutufu ate bw’ozikyusa emabega, layini ebeera nnamba. Mu layini eno, mulimu ekigambo BOU n’omuwendo gwa ssente mu mpandiika y’Ekiruumi nga ku bbali ziriko n’akabonero bamuzibe kwe basobola okutegeerera omuwendo gwa ssente.\nLukaaga yagambye nti, eyo y’engeri omuntu gy’asobola okwawulamu ssente entuufu ku nkyamu ng’akozesa engalo ze n’amaaso n’ategeeza nti, abakwata ssente ennyingi beetaaga okubeera n’obuuma obukebera. Piloya yagambye nti, kyetaaga bwetaazi muntu kumanya ssente z’ensi ye bwe zifaanana n’ebintu ebiziriko ebicupuli bijja kuba tebirina kifo mu bizinensi zaabwe.\nTUKYALINA OBUZIBU KU B’EBICUPULI – POLIISI Aba bbanka Enkulu eya Uganda bagamba nti, okukwata abatambuza ebicupuli mulimu gwa poliisi n’ebitongole ebikuuma eddembe ebirala. Wabula Patrick Onyango amyuka omwogezi wa poliisi mu ggwanga yagambye nti, bangi babakutte wabula bakyalina obuzibu.\nEbibonerezo ebiweebwa abakwatiddwa n’ebicupuli bitono, babasiba ebbanga ttono nnyo ne babata ne baddamu okubitambuza. Ekyuma ekikebera ebicupuli ekya bbanka Enkulu eya Uganda kiri kimu mu ggwanga lyonna ate kiri Mbale, we batwalira ebicupuli e Mbale okubikebera bakomewo e Kampala, essaawa 48 ziba zaaweddeko dda ng’omuntu balooya be babali bubi baagala ayimbulwe ku kakalu ka poliisi oba atwalibwe mu kkooti. Kayondo yasabye Gavumenti okwongeramu amaanyi ku bakwatibwa n’ebicupuli kubanga bizinensi zaabwe zifa.\nwateekwa okubaawo omuntu munda abiwa abakuba ebicupuli. Kyokka, akola nga dayirekita avunaanyizibwa ku ssente mu bbanka Enkulu eya Uganda, Julie Piloya Okiror yagambye nti, ekyo si kituufu, lwe lugambo olutaliiko mutwe na magulu oluli mu bantu lwe beetaaga okuggya mu mitwe gyabwe. Okusinziira ku nsonda mu bbanka Enkulu eya Uganda , kkampuni y’Abangereza eya De La Rue, y’ekuba ssente za Uganda nti kyokka waliwo kkampuni endala nga nnya, ezeeyambisibwa oluusi. Tewali ngeri yonna muntu mu bbanka gy’asobola kuba nga yeenyigira mu kukuba ebicupuli okuggyako ng’ababikuba balina ngeri bwe baakwataganamu ne kkampuni ezo ebweru ezikuba ssente. Joseph Mugerwa eyatuusizza poliisi ku Namyenya yagambye nti, Poliisi ekintu ky’eriko kinene nnyo okusinga abaserikale bwe basuubira. Yagambye nti, waliwo ebibinja by’abagagga mu Kampala abaagufuula omulimu okukola ebicupuli. Mugerwa yagambye nti, ebicupuli bye bakubira e Uganda, omutindo gubeera mufu era abantu babibuuka mangu, bye bakubira e Kenya, bisobola okuyita wabula nabyo era abantu bamala ne babimanya n’agattako nti kati abasajja mu Kampala babiggya China. Yagambye nti, abasuubuzi abasinga mu Kampala abalina ssente ezeewuunyisa, basuubula bicupuli kuva China. “Batikkula kkonteyina nga wakati mu ngoye oba engatto mulimu ssente ze basibiddemu. Balina abantu baabwe mu URA ababayamba okuyisaawo ssente ezo nga tebazirabye,” Mugerwa bwe yategeezezza. Yagasseeko nti, ssente ze bakubira e China, ne bw’abeera Gavana wa bbank a ya Uganda Enkulu, bazimuwa n’aziwa omulala nga tategedde nti bicupuli. Piloya yagasseeko nti, ebicupuli biri mu nsi yonna wabula kye basomesa abantu, y’engeri gye basobola okwawula ssente ku zitali ssente. OBUBONERO KWOYAWULIRA SSENTE ENFU KU NNAMU; Ssente za Uganda, bakakensa ba bbank Enkulu eya Uganda baaziyiiya nga zirina ebintu bingi ebizikuuma nga tezicupuddwa era guno gwe mulimu gwa bbanka Enkulu eya Uganda gw’esinga okuteekako essira. Ebimu ku bintu bino, babikyusakyusa okusinziira ku kiseera. Martin Lukaaga, akulira okuyiiyiza bbanka eno yagambye nti, ssente zirina emiteeko esatu, zirina ebyo abantu bye basobola okulaba, zirina ebyo ebisobola okulabibwa ebitongole by’ebyensimbi n’ebyo bbanka Enkulu eya Uganda bye yeesigaliza nga yo. Yagambye nti, buli lupapula, lulina ebintu eby’enjawulo okusinziira ku buwangwa bwa Uganda kw’osobola okulwawulira okugeza; l Akapapula ak’olukumi kaliko empeewo n’ensozi za Nyero ezisangibwa mu disitulikiti ye Ngora l Akapapula k’enkumi ebbiri, kaliko ekyennyanja n’ensibuko y’omugga Kiyira. l Akapapula k’enkumi ettaano kaliko endegeya n’ekijjukizo kya Ssematalo ekiri ku Constitutional Square. l Akapapula ak’omutwalo kaliko ettooke, n’ekijjukizo ky’entandikwa y’enkulaakulana ekiri e Kyambogo. l Akapapula k’emitwalo ebiri kaliko ente n’ekijjukizo ky’emyaka 100 ekiri ku Centenary Park. l Ate akapapula k’emitwalo etaano kaliko ekizike n’ekijjukizo kya CHOGM ekiri ku Palamenti. Lukaaga yagambye nti baakola ssente zino n’ebintu ebyo byonna okulaga Uganda gy’evudde okutuuka w’eri kati. Yagasseeko nti, ssente zonnabazikola mu lupapula olw’enjawulo olutali luweweevu, lubeeramu engeri y’obukulubufu. Yagambye nti, ssente zonna baziteekamu omutwe gwa hhaali, nga mu hhaali, bataddemu omuwendo gwa ssente ate wansi w’eriiso, waliwo ekyeru. Ssente okuva ku 1000/- okutuuka ku 5,000/-, zirina langi ekyuka okuva mu kiragala n’efuuka kitaka ng’ozikyusizza ate 10,000/- okutuuka ku 50,000/-, langi ekyuka n’eva mu kiragala n’efuuka bbulu wabula nga temalaayo, ekoma wakati n’eddamu n’ekyuka. Mu maaso ku ssente, layini ebeera nkutufu ate bw’ozikyusa emabega, layini ebeera nnamba. Mu layini eno, mulimu ekigambo BOU n’omuwendo gwa ssente mu mpandiika y’Ekiruumi nga ku bbali ziriko n’akabonero bamuzibe kwe basobola okutegeerera omuwendo gwa ssente. Lukaaga yagambye nti, eyo y’engeri omuntu gy’asobola okwawulamu ssente entuufu ku nkyamu ng’akozesa engalo ze n’amaaso n’ategeeza nti, abakwata ssente ennyingi beetaaga okubeera n’obuuma obukebera. Piloya yagambye nti, kyetaaga bwetaazi muntu kumanya ssente z’ensi ye bwe zifaanana n’ebintu ebiziriko ebicupuli bijja kuba tebirina kifo mu bizinensi zaabwe. TUKYALINA OBUZIBU KU B’EBICUPULI – POLIISI Aba bbanka Enkulu eya Uganda bagamba nti, okukwata abatambuza ebicupuli mulimu gwa poliisi n’ebitongole ebikuuma eddembe ebirala. Wabula Patrick Onyango amyuka omwogezi wa poliisi mu ggwanga yagambye nti, bangi babakutte wabula bakyalina obuzibu. Ebibonerezo ebiweebwa abakwatiddwa n’ebicupuli bitono, babasiba ebbanga ttono nnyo ne babata ne baddamu okubitambuza. Ekyuma ekikebera ebicupuli ekya bbanka Enkulu eya Uganda kiri kimu mu ggwanga lyonna ate kiri Mbale, we batwalira ebicupuli e Mbale okubikebera bakomewo e Kampala, essaawa 48 ziba zaaweddeko dda ng’omuntu balooya be babali bubi baagala ayimbulwe ku kakalu ka poliisi oba atwalibwe mu kkooti. Kayondo yasabye Gavumenti okwongeramu amaanyi ku bakwatibwa n’ebicupuli kubanga bizinensi zaabwe zifa.


kcca ebanja pearl of africa hotel obukadde obusoba mu 50 - Radio Simba, The Best Luganda Station in the World !\nkcca ebanja pearl of africa hotel obukadde obusoba mu 50\nAkatuubagiro k’ebyenfuna mu ggwanga kongedde okunyiga abagagga. Omugagga nnannyini wooteeri ya Pearl of Africa esangibwa e Nakasero emanyiddwa ennyo nga AYA ebibye bibi! Kampala Capital City Authority – KCCA bw’emututte mu kkooti lwa kugaana kusasula musolo gwa wooteeri eno gwa 52,564,176.\nKCCA ng’eyita mu kitongole kyayo ekiwaabi ky’emisango y’ewawaabidde kkampuni ya AYA investments (u) Ltd ng’etundira mu linnya lya wooteeri eyitibwa Pearl of Africa esangibwa e Nakasero ku luguudo lwa Akii- Bua. Nga bagala kkooti enkulu etawulula enkayana z’ebyobusuubuzi mu Kampala emuwalirize okusesema ssente ezo.\nEnsonga zino zituuse okusajjuka kiddiridde KCCA okuteekawo etteeka nti wooteeri zonna ne loogi zirina okusasula omusolo guno buli mwezi. Omusolo bagugereka okusinziira ku bakasitoma abazze mu wooteeri eno.\nEra mu kiseera kino abanjibwa 52,564,176. Newankubadde ebbanja wooteeri eno balimanyi era nga KCCA ebabanjizza emirundi egiwera byabawaddeko okugaana okusasula ssente zino kwe ku batwala mu kkooti eno ebatawulule.\nPrevious muleete enongosereza z’ebyokulonda – kadaga\nNext orient bbanka ebanja haruna obuwumbi 10\ndp 2019 emutandikidde mu ggiya nnene


Bukedde Online - Loodi meeya akyazzizza dayirekita wa Kampala n'amuloopera ebizibu bya Bannakampala\nGav't etandise okugabira Bannakampala masi...\nLoodi Meeya Erias Lukwago ngakyazizza dayirekita wa Kampala omuggya, Dorothy Kisaka\nAbabiri basoose mu kafubo mu ofiisi za Loodi Meeya okumala essaawa bbiri nga bateesa.\nLukwago yamwanjulidde ensonga enkulu eziruma Bannakamapala omuli okufunira abantu bamufuna mpola ebifo we bakolera naddala nga babazimbira obutale kubanga obuliwo tebumala.\nYamugambye nti Gavumenti ewa KCCA ssente ntono nnyo ezitaweza wadde ebitundu bisatu [ 3 ku buli 100 ate nga Kampala nga ekibuga ky'eggwanga kivaamu ensimbi z'emisolo ebitundu 70 ku buli 100 .\nYamulaze nti ensimbi eziyinza okukyusa Kampala ziteekwa kuva mu Gavumenti wabula si mu misolo egibinikibwa bamufuna mpola okugeza eza layisensi n'empooza ku bintu ebyenjawulo.\nYamugambye nti KCCA etubidde mu mabanja agalekeddwaawo abakulembeze ababaddewo era ensimbi ezigibangibwa zisoba mu buwumbi 100 naye ezisinga zaava ku bakozi abeenyigira mu kukola endagaano n'okukkiriza emisango mu kkooti nga bayita mu nkola y'okukkiriziganya ne baliyirira abawaabi obutitimbe bwa ssente.\nYamulaze nti Kampala talina pulaani ntongole egobererwa era baagala ekolebwe okulaba nga ekibuga kikulaakulana. Ku nguudo mu Kampala yamugambye nti ekibuga kirina obuwanvu bw'enguudo eziweza KM. 2100 kyokka eziriko kolansi ziwera 608 . .\nYagambye nti bateekwa okunonya ssente ezikola nguudo okuva mu makubo agenjawulo nga tebeesigamye ku banka y'ensi yonna kubanga eyinza okukyuusaamu ne bakoma ate nga tebalina makubo Malala ge bataddewo.\nOluvanyuma Lukwago yalambuzza Kisaka ofiisi ze zonna omuli n'ekiyungu ssaako ekisenge mwebateeseza nga bwamutegeeza nti ebintu bingi tebiriimu kyetaaga kuddaabiriza. Yamulaze nti kkooti eri ku ofiisi kyokka ebimu ku bifo ekizimbe kyaamerako dda omuddo n'emiti.\nKisaka yeewunyizza naagamba nti bagenda kukolera wamu okumalawo ebizibu era ekimututeyo kwekulaba ofiisi n'ekizimbe n'okumanyagana ssaako okugulawo enkolagana eyaawamu ng'abakulembera Kampala.\nYagambye nti baagala omutima gw'okukolera awamu kubeere mu bannakampala n'okumanya nti ekibiga kyaabwe era bateekwa okukikulaakulanya nga buli omu alina essanyu ku mutima. Yagambye nti bagenda kunonya ssente eziddaabiriza ekizimbe okuli ofiisi za loodi meeya Lukwago kyokka nga tebakyusizza pulaani yaakyo kubanga kya byafaayo.\nAbenzi abaasimbye mmotoka mu luguudo ne zidda okunywa Poliisi ebuliddwa omusango gw'ebavunaana\nEbikonge mu Gavumenti ne ku ludda olugivuganya beeyiye mu lutikko e Lubaga okusabira omugenzi Mathias Nsubuga Birekeraawo\nEngeri omukyala Omusiraamu gye yandyeyisizzaamu\nAmakubo 8 Allah g'alagira okuyitamu okufuna obugagga


Bukedde Online - Abantu 6 okuva mu famire emu bakwatiddwa ku gw'okutta omuntu\nAbantu 6 okuva mu famire emu bakwatiddwa ku gw'okutta omuntu\nKatikkiro awummuza ettoffaali paka ng'okulonda kuwedde\nMuseveni bw'ateetaba mu kukubaganya ebirow...\nAbateeberzebwa okutta omuntu olw'ettaka bakwatiddwa\nPoliisi y’e Mayuge eggalidde abantu mukaaga okuva mu famire emu abagambibwa okutta omutuuze olw’ettaka. Abaakwatiddwa kuliko kitaabwe Haji Bulukani Kimera n’abaana; Kibuto Kimera, Mulani Kimera, Asuman Kimera\nomuto ne Asuma Kimera omukulu ne Fred Mutekanga bonna ab’oku kyalo Wamulongo mu ggombolola y’e Mpungwe mu disitulikiti y’e Mayuge.\nAbanoonyezebwa kuliko; Sharifa Kimera, Karim Kimera, Moses Mutekanga n’abalala abagambibwa okwenyigira mu butemu buno. Akulira okunoonyereza ku buzzi bw’emisango ku poliisi y’e Mayuge, Abdul Nasser Mulimira agamba nti abaakwatiddwa n’abalala poliisi b’enoonya baakedde ku makya g’Olwokuna ku ssaawa nga 12:00 ne bagenda mu nnimiro gye baalindidde omutuuze Zedekiya Mwesigwa, 57 ow’oku kyalo kye kimu gye baamukubidde ne bamutta. Mulimira agamba nti abaakwatiddwa baakulembeddwa munnaabwe Fred Mutekanga nga baduumirwa kitaabwe, Haji Kimera.\nKiddiridde abantu bano okukeera mu nnimiro ye gye yabadde akedde okulima nga baasoose kuwaanyisiganya bigambo era oluvannyuma baamukutte ne bamutwala mu kifo we baamuttidde.\nMulimira agamba nti bano bamaze emyaka ebiri nga bali ku mbiranye olw’ettaka ng’era emisango baagitwala mu kkooti oluvannyuma lwa Fred Mutekanga okuwawaabira Mwesigwa nti ayagala okubanyaga ettaka. Mwesigwa yasinga omusango era kkooti n’eragira abaakwatiddwa nga bakulemberwa Fred Mutekanga okumusasula obukadde musanvu.\nAgattako nti baalemererwa okumusasula n’asalawo n’abasonyiwa wabula ne basigala nga bamuwalana okutuusa lwe baamusse. Mwesigwa abadde alina ettaka lye ddene nga kumpi kyalo kiramba wabula embiranye ebadde ku lusalosalo olwawula ettaka n’abaamusse nga bagamba nti waabwe ng’era babadde baasimbamu ebitooke.\nOmu ku baana b’omugenzi, Rebecca Tibarwa agamba nti baakedde ku makya okugenda okulima wabula kitaabwe n’abaleka we baabadde n’agenda okulambula ettaka lye. Baabadde balima ne bawulira nga kitaabwe alina b’agamba nti nabagaana okusimba wano ebitooke n’okulimirawo.\nMu kulwanagana baamukutte ne bamutwala mu kifo gye baamukubidde n’okumutema ebijambiya n’enkumbi okutuusa lwe baamusse.\nTibarwa agamba nti badduse bagende kitaawe gy’ali kyokka baasanze attiddwa ng’alina ebisago ebinene ku mutwe.\nYannyonnyodde nti olwamaze okumutta ne bakwata ehhoma ne bagikuba okubuzaabuza ng’era abamu ku baamusse baabadde badduse nga beesibidde mu nnyumba ya kitaabwe, Haji Kimera poliisi gye yabakukunudde. Mulimira yategeezezza nti abaakwatiddwa bagenda kutwalibwa mu kkooti bavunaanibwe omusango gw’okutta omuntu ng’abalala abadduse bakyanoonyezebwa.\nYasabye abatuuze okuba abakkakkamu n’obutatwalira mateeka mu ngalo. Omugenzi alese nnamwandu Harriet Mwesigwa ne bamulekwa munaana\nBasudde emitwe gy'embizzi 4 ku Minisitule y'ensonga z'ebweru\nBodaboda z'e Ntebe bazitaddeko manvuuli\nMuwala wa Kuteesa agaanyi okukkiriza ebyavudde mu kalulu: Yawanguddwa Sodo muto wa Museveni\nNATO esudde bbomu ku basajja ba Gaddafi\nAbayeekera bawambye ekisaawe


Makerere yunivasite yejjuludde ku by'okuyimiriza okusomesa akawungeezi\nAB’E Makerere babataddeko akazito ne baseseetula ku by’okulekeraawo okusomesa abayizi akawungeezi.\nRitah Namisango omwogezi wa yunivasite y’e Makerere yagambye abaamawulire nti amyuka Cansala, Polof. Barnabas Nawangwe baamukutte bubi ku ky’okuwera okusomesa akawungeezi.\nYategeezezza nti okusomesa akawungeezi tekwawereddwa, kyokka amabanguliro ag’enjawulo (colleges) ge gasigazza obuvunaanyizibwa bw’okuyingiza n’okusomesa abayizi bwe kinaaba kyetaagisizza.\nAmabanguliro ag’enjawulo agawulira nga metegefu okusomesa akawungeezi gasabiddwa okutegeeza yunivasite ku bwetaavu n’engeri gye bagenda okusomesaamu abayizi. Olukiiko olufuga yunivasite oluvannyuma bajja kulanga ku lwa mabanguliro ago abayizi basobole okusaba.\nBuli bbanguliro (college) lirina okulaga obusobozi bw’okusomesa abayizi akawungeezi nga tebayingizzaamu lukiiko luddukanya yunivasite yonna.\nPolof. Nawangwe ku Lwokutaano yasinziira mu lukiiko lwa bannamawulire n’ategeeza nti olukiiko olufuga yunivasite olwatuula nga March 14, 2018 lwasalawo nti abayizi bonna abatandika mu mwaka gw’eby’ensimbi ogwa 2018/2019 balina kusoma ku makya oba olw’eggulo.\nNamisango yagambye nti enkola egenda okusigala ng’eddukanyizibwa yunivasite ye y’abayizi okusoma ku makya n’olweggulo.\nKu makya kitegeeza okusoma wakati w’essaawa 2:00 ne 11:00 ez’olweggulo. Ate abasoma olweggulo basome wakati w’essaawa 8:00 ne 12:00 ez’akawungeezi.\nYunivasite okweggyako obuvunaanyizibwa bw’okusomesa akawungeezi kigendereddwamu okweggyako obuvunaanyizibwa bw’okusasula ensako ezibadde zisasulwa olw’okusomesa akawungeezi.\nOkuva mu August wa 2016, wabaddewo okwekalakaasa kw’abasomesa nga baagala okubongera ku nsako olw’okusomesa ng’obudde buyise mu bwe balina okusomesa.\nYunivasite ebadde ebagamba nga bw’etalina ssente ekyaviirako yunivasite okuggalwa mu November wa 2016 ne wateekebwaawo n’akakiiko akaakulirwa omugenzi Dr. Abel Rwendeire.\nNawangwe yategeezezza nti ssente ze baali bakuηηaanyizza okuva mu bintu eby’enjawulo zizze zikendeera.\nYunivasite eyali ekuηηaanya obuwumbi 120 kati ekuηηaanya obuwumbi 90 olw’okukendeera kw’abayizi.\nMakerere w’etuukidde okwekyusa ng’abantu abawerako bagitaddeko akazito olw’okuyimiriza okusoma kwa kawungeezi.\nConnie Nakayenze (mukazi/Mbale) ssentebe w’akakiiko k’ebyenjigiriza mu Palamenti yagambye nti kyamukanze okuwulira nti Makerere eggyewo okusomesa kwa kawungeezi.\nEkyakoleddwa kyakwatiddwa bubi kuba baakisudde lumu ku bantu. Yasuubizza ng’akakiiko ka Palamenti bwe bagenda okusisinkana abakulira Makerere wiiki ejja babanyonnyole kwe baasinzidde nga bayisa ekiragiro kino.


Eyazimba amalaalo omutali mufu bagamusimuzza\nOMUSAJJA agambibwa okusima entaana n’agizimba ng’amalaalo nga temuli mufu, abooluganda bamutabukidde ne bagimuziikuza.\nBya Frederick Kiwanuka\nSsaalongo Mayambala, gwe baalumirizza okuziikamu amayembe agabatigomya baamuwalirizza okuwaayo akakadde ka ssente, embuzi bbiri ne sseggwanga bbiri ebyaweereddwa abasamize abaawomye omutwe mu mulimu gw’okubomola entaana ey’ekiwaani gye yazimba ku biggya by’ekika.\nBino byabadde mu maka g’omugenzi Eria Keesi Kisitu ku kyalo Ndagga ekisangibwa mu Ggombolola y’e Kikyusa mu ssaza ly’e Bamunaanika.\nKigambibwa nti omugenzi Kisitu yafa mu ngeri etaategeerekeka ng’abatuuze n’abekika bbateebereza nti yafa mayembe.\nBawala b’omugenzi Kisitu, okwabadde Cissy Nalubwama ne Lydia Nabbumba baategeezezza nti baagenze ew’omusawo w’ekinnansi Mwanda Ssabasaba asangibwa e Kyankwanzi mu Kyaggwe, eyabategeezezza nga kitaabwe omuto Mayambala bwe yateeka amayembe mw’emu ku ntaana eziri ku kiggya ky’ekika.\nNalubwama ne Nabbumba baagambye nti Ssabasaba yabawadde amagezi bapangise abasawo abakwata amayembe, era bafune n’olukusa ku poliisi ebakkirize okusaanyawo entaana mwe bateebereza okuba amayembe.\nOmukolo kw’okusima entaana ogwetabiddwaako poliisi gwasombodde abantu bangi bakira abakuba Ssaalongo Mayambala olube nga bamulangira obulogo.\nWabula Mayambala bakira abasawo gwe bazunza n’okubuuza akana n’akataano, yagambye nti entaana yagizimba nga kijjukizo ng’ayagala ajjuukirirengako mukadde we omu eyabulako amattire.\nNg’okumenya amalaalo tekunnatandika, abasawo abaakulembeddwaamu Yusuf Kasozi ne Mutyaba Muwanga baasoose ne basaba embuzi enzirugavu bbiri ne sseggwanga bbiri, ezaasaddaakiddwa omusaayi ne gumansibwa mu luggya ne ku biggya.\nOluvannyuma ng’entaana emenyeddwa, abasawo baayiye amazzi n’eddagala mu ttaka bakukunulayo ebintu bye baagambye nti gaabadde mayembe.\nMayambala abaserikale baagenze naye ne bamukuumira ku poliisi y’e Luweero, olw’okutya abantu abaabadde bataamye nga baagala okumutuusaako obulabe.\nOmuduumizi wa poliisi mu Luweero, Samuel Bamuzibire yagambye nti Mayambala yamaze n’ateebwa ku poliisi ku kakalu ka poliisi.


President Museven beyalagira okufuna ku ttaka ly’eggaali y’omukka tebaalifuna – parliament eragidde kaliisoliiso wa government anoonyereze ku bekomya ettaka eryo – CBS FM\nJoel Ssenyonyi Omubaka wa Nakawa West era ssentebe wa COSASE\nEbitongole okuli nebya government ebyalina okuweebwa ettaka mu bitundu bye Nsambya ku ttaka ly’ekitongole ky’eggaali y’omukka ki Uganda Railways Corporation kizuuliddwa nti tebyalifuna, wabula ate lyawebwa kampuni z’abantu kinnomu.\nWabula kampuni ezo ezawebwa ettaka eryo, tezaali ku lukalala lwa president Museven lweyali alagidde akakiiko kebyettaka okuwa ettaka.\nBino birabikidde ku alipoota yakakiiko ka COSASE akakulemberwa omubaka wa Nakawa West Joel Ssenyonyi essomeddwa mu parliament, eyavudde mu kwekeneenya engeri ettaka lyekitongole kyegaali y’omukka gyeryatwalibwamu.\nEnyonyodde nti President Yoweri Kaguta Museveni Tibuhaburwa yawandiikira akakiiko k’eggwanga ek’ebyettaka okubaako yiika z’ettaka 32, zeyalagira ziweebwe ebitongole ebitali bimu.\nEbitongole bino kwaliko National Library, Nakawa Disabled Voctional Training Institute, Ekanisa ya Uganda n’ebirala.\nAlipoota eraze nti ate ensobi endala eyakolebwa’akakiiko kano aka Uganda land Commission,yeyokugaba yiika z’ettaka 72, mu kifo kya yiika 32 ezaabalagirwa.\nOkusinziira ku alipoota yakakiiko ka Cosase eno, University ya Kampala International University eya Basajjabalaba yeemu kweezo ezaafuna ettaka mu ngeri eriko akabuuzo.\nUniversity eno, yakomekereza efunye yiika 14 mu ngeri y’olukujjukujju okusinziira ku alipoota yakakiiko ka COSASE, era ettaka lyeyafuna lyeryazimbibwako ssemadduuka owa ARENA MALL.\nAlipoota y’akakiiko ka parliament kano era kakinoogaanyizza nti nnanyini Mestil hotel esangibwa e Nsambya,nayo ettaka kweri liriko akabuuzq.\nEbiwandiiko biraga nti yafuna liizi ya myaka 10 gyeyaali asoose okuweebwa, nazzibwa ku myaka 49 olwo mu bbanga ettono ddala nga liizi tenatambulako wadde ebbanga, neyongerwayo okutuuka ku myaka 99.\nTalina wadde obusuulu bweyasasula obwemyaka 89 egyeyongeramu, okuva mu myaka 10 gyeyasooka okuweebwa.\nKati akakiiko kalagidde nti abakulu mu kakiiko kebyettaka abaali mu vvulugu ono bakangavvulwe, olwokugaba ettaka lya government mu bumenyi bw’amateeka.\nEnsimbi obuwumbi 69 obwava mu kutunda ettaka ly’eggaali y’omukka, akakiiko kalagidde ministry yebyensimbi ezikwate eziwe ekitongole kino ekyo nti kubanga okuva ettaka lweryatundibwa ekitongole tekizifunanga.\nAkakiiko ka palament kano era kabuulidde parliament nti waliwo ebyapa ebirala bingi ebyagabibwa mu bumenyi bw’amateeka ku ttaka lyeggaali y’omukka , era kalagidde bisazibwemu.\nKalagidde nti n’obukiiko bwa district obwagaba ebyapa ebyo bukangavvulwe.\nParliament era alagidde kaliisoliiso wa gavument okunonyereza ku ngeri abamu ku bantu abatwala ettaka lyegaali y’omukka gyebaalifunamu.\nAlipoota eno, palament egisembye, neewa government ebbanga eritasuka myezi 6, okutwalayo alipoota ekwata ku binaaba bisiddwa mu nkola nga parliament bwerambise mu alipokta eno.


Bukedde Online - Bakkansala batabukidde sipiika wa munisipaali y'e Mukono: Sooka ogobe abaserikale mu luggya lwa kanso tulyoke tuteese\nBakkansala batabukidde sipiika wa munisipaali y'e Mukono: Sooka ogobe abaserikale mu luggya lwa kanso tulyoke tuteese\nNambooze bamutwalidde mu Ambyulensi ku kitebe...\nOmu ku bannamwandu ba Ssebaana Kizito aziikiddwa...\nAbaserikale abaalabiddwako nga bakuba amasimu ag’okumukumu oluvannyuma baagondedde ekiragiro ne bambalira emmundu zaabwe ku migongo ne bagenda.\nKkansala Katende ng'ayogera n'abamu ku basirikale ng'abasaba okwamuka oluggya lwa kanso ya munisipaali. (EKif. Henry Nsubuga)\nBakkansala ku lukiiko lwa munisipaali y’e Mukono baatadde omumyuka wa sipiika wa kkanso yaabwe, Susan Kiwuka ku nninga asooke kugoba baserikale ba poliisi abaabadde babagalidde emmundu mu luggya lwa kanso olwo olutuula lwa kanso gye yabadde akubiriza lulyoke lugende mu maaso.\nBakkansala okuli Ronald Mukasa, Jimmy Kalinda, Charles Luyidde n’abalala baakalambidde ne bagamba nti mu mateeka agafuga entuula za kkanso, kikakata ku sipiika okulaba ng’ekisenge omuteesezebwa oba mu kifo kyonna ekya kkanso, temuli baserikale balina byakulwanyisa ng’emmundu.\nBino byabadde mu kkanso eyatudde ku Lwokuna. Wabula Bakkansala okuli Peter Nsamba, Sams Baker Katende ne meeya yennyini, George Fred Kagimu baagezezzaako okuwagira eky’abaserikale ba poliisi bano.\nMeeya Kagimu yagambye nti olw’obunkenke bw’ebyokwerinda obuliwo mu ggwanga mu kiseera kino naddala mu bibuga nga ne Mukono mw’ogitwalidde, gavumenti yasalawo okuteeka abaserikale ba poliisi oluusi n’abaamagye mu bifo by’ewulira nga byetaaga obukuumi nga noolwekyo bano baabadde tebaliiwo mu bukyamu.\nWabula ebyo bakkansala baabisambazze era gye byaggweeredde nga sipiika Kiwuka awaliriziddwa okulagira kkansala atwala eby’okwerinda, Sams Baker Katende agende alagire abaserikale bano baamuke oluggya lwa kanso.\nKigambibwa nti meeya Kagimu yabadde afunye okwekengera nti wandibaawo abantu kw’abo abazze bamenyebwa obuyumba bwabwe ne bizinensi zaabwe ezaali mu bibangirizi by’enguudo eby’enjawulo, okusalako kanso nga beekalakaasa, olwo bakkansala abalinnya mu kimu n’omubaka wa palamenti ow’ekitundu, Betty Nambooze bwe batassa kimu ne Kagimu mu kiseera kino, kwe kusalawo bamulemese.\nMeeya Kagimu mu kwogera eri kanso, yagobye omu ku bakkansala abadde ku lukiiko lwe olukulembera ow’ebyensimbi, Charles Luyidde n’agamba nti ekifo ky’ono agenda kugira nga y’akyeddukanyiza okutuusa mu lutuula lwa kkanso olunaddako lw’anazzaawo omuntu omutuufu.\nWadde abamu baabadde bagamba nti ono yagobeddwa lwa nsonga za byabufuzi, ye sipiika Kiwuka yagambye nti Luyidde abadde talina ky’akola ku buvunaayizibwa obwamulondesa ng’ebbanga erisinga abaddenga taliiwo ng’ali mu kkomera olw’emisango gye ng’omuntu.\nKagimu era yategeezezza nga kanso bwe yabadde emaze okufuna abantu bassekinnoomu b’ekolagana nayo mu divizoni y’e Goma ne mu Mukono Central Divizoni bagipangise ebifo basobole okukola obutale obw’olukale abantu naddala ababadde batundira ku nguudo basobole okufuna ebifo mwe bakolera.\nmeeya george Kagimu,\nKansala Ronald Mukasa,\nKansala Jimmy Kalinda,\nkansala charles Luyidde,\nBakkansala okuli Peter Nsamba, Sams Baker Katende\nEnzizi 8 ku buli 10 e Mukono zirimu obucaafu-bakugu\nOmu ku bakyala eyasooka okusoma obwawule afudde!\nAkalulu kaatuwandula n’emmere etuleme!\nLoodi Meeya apangisizza bbandi okwekulisa Musisi\nBesigye agaanyi okukola siteetimenti


Bukedde Online - Omuyimbi Moze Radio afudde: Eyamuviiriddeko okufa bamuyigga\nPoliisi mukomye okugumbulula enkiiko z'abeesimbyewo - Byabakama...\nHenry Mayanja akomyewo na nkuba empya, akubye oluyimba lwa Museveni...\nPoliisi erabudde Kirumira ku by'okulekulira\nSsemaka agambibwa okubba embuzi poliisi em...\nMoses Nakintije Ssekibogo afiiridde mu ddwaaliro lya Case Hospital gy'abadde ajjanjabibwa ku byuma oluvannyuma lw'okuddisibwayo wiiki ewedde nga tamanyi biri ku nsi!\nRadio afudde ku ssaawa 12 n'ekitundu ez'okumakya ga leero ku Lwokuna era enteekateeka z'okuziika zitandise okukolwako\nMoze okufa kyaddiridde okumukuba ne bamwasa omutwe mu bbaala ya Da Bar e Ntebe gye yabadde agenze okwesanyusaamu ne banne.\nBy'obadde tomanyi ku Moze\nWakati wa 2010 ne 2013 balwanagana n’okwekubira mu bbaala ne Jose Chameleone ku nsonga ez’enjawulo ezabatabulanga era lumu batuuka n’okukunga abantu okusiba Chameleone nga bagamba ayitirizza okubakijjanya n’okubakuba ate olulala baalwanira wabweru wa bbaala ya Silk buli omu n’abuukayo n’ebisago.\nlNg’ali wamu ne Weasel bwe bayimba, balwanye entalo eziwerako kyokka ezisinga okwogerwako z’ezo ze balwanye n’eyali maneja waabwe Jeff Kiwa wamu ne Jose Chameleone eyabatendeko emiziki. lBazze batabuka ne Jeff olumu baatuuka n’okubagana amaka gaabwe agayitibwa ‘Never land’ e Makindye mu Kizungu ge bakaayanira era n’okutuusa kati omusango gukyali mu kkooti.\nMuvubuka muyivu alina diguli mu ‘psychology’ okuva mu yunivasite y’e Makerere.\nAmannya ge amatuufu ye Moses Nakintije Ssekibogo ,33.\nY’omu ku bayimbi abasinza ekitone ky’okuyimba mu ggwanga era bangi bamwegombako ddoboozi lye erisonsomola ate ng’amanyi okulifuula okutuukira ku myuziki gw’oyagala.\nOkuyimba yakutandikira mu Leone Island ekibiina kya Jose Chameleone. Muyimbi mu kibiina kya Goodlyfe ayimba ne Weasel muto wa Jose Chameleone. Omwaka oguwedde baajaguzza emyaka 10 bukya beetongola okuva ku Chameleone\nOmwaka oguwedde Jeff yabakuba mu kkooti ku musango g’okumulebula bwe baamulumiriza okwenyigira mu byawongo wakati mu lutalo lw’ebigambo olwaliwo nga bawanyisiganya ebisongovu.\nBaagugulana ne Bebe Cool ne batuuka n’okumukubamu ennyimba ezimulumba n’okumulengezza ne zazingiramu ne Zuena muka Bebe Cool.\nEngeri olutabaalo mu baala olwamuviiriddeko okufa gye lwatandikamu\nLwabadde lwa Ssande nga 21 January, mu bbaala ya Da Bar, Moze bwe yazze ne Pulodyusa Washington n’abavubuka abalala era ku bbaala batuuseewo ku ssaawa 1:00 ez’akawungezi.\nMoze yabadde azze kusisinkana mukyala ayitibwa Pamela era ono ye yamusoose okutuuka wo.\nBaatandise okunywa omwenge nga ‘basunda’ ccupa ku ccupa. Ku ssaawa nga 3:00 Moze eyalabise nga atamidde nnyo yatandise okukola effujjo n’okwogera ebigambo nga bwa biwereekereza addukanya ebbaala, Egesa George omwabadde n’okumulangira bw’ali omwavu talina yadde obusoobozi obumugulira omwenge (okugulira Moze).\nYagasseko nti; bw’oba okakasa olinamu ngulira ‘Black label’. Okumukakasa, Egesa George yalagidde omu ku bakozi b’omu bbaala amuleetere ccupa ya Black Label gye yawadde Moze aginywe.\nMoze yasumuludde ccupa ng’agenda okunywa ekyaddiridde kuyiira bantu abaabadde mu bbaala omwenge guno ekyanyizizza Egesa n’amulagira afulume agende.\nYasoose kulagira Pamela eyamuyise amufulumye kyokka Moze ne yeerema wano bakanyama b’omu bbaala kwe kuyingirawo bamufulumye ku kifuba.\nBaamusitudde okumufulumya wabweru era twazzeemu okuwulira nti omu ku bakanyama amusitudde mu bbanga n’amukuba wansi era ali mu mbeera mbi.\nKanyama eyamuviiriddeko okufa Poliisi emuyigga.\nBannamawulire baagala kusisinkana sipiika ku kutulugunyizibwa poliisi\nHenry Mayanja akomyewo na n...\nOMUKUBI w'ennanga, Henry Mayanja akomyewo na nkuba empya. Afulumizza oluyimba olusuusuuta pulezidenti n'ekibiina...\nRema asabidde mukwano gwe N...\nRema Namakula kirabika akooye ababuuza ‘okupeeka mukwano gwe Evelyn Namulondo omusajja, amusabidde Katonda amuwe...


Bukedde Online - Aba NRM ebweru w'eggwanga bajaguzza olunaku lw'ameefuga\nOmwana afiiridde mu kidiba kya Gavana Mutebile...\nMubajje asisinkanye Kamulegeya\nAdded 10th October 2017\nAba NRN ebweru w'eggwanga nga bali ku cake eyagabuddwa ekitebe kya Uganda e Bungereza ku mikolo gy'emeefuga egyategekeddwa\nABAWAGIZI ba NRM ababeera ebweru wa Uganda abakulemberwa Mw. Patrick Asiimwe bajaganyizza ameefuga ga Uganda aga 55 ku bubaga bwe baakoze mu mawanga ag’enjawulo gye bakolera.\nBANNAYUGANDA abawagira NRM ababeera ebweru nga bali ku mikolo gy'emeefuga ga Uganda aga 55 agyabadde e Bushenyi ku Mande.\nObubaga buno obwabaddewo ku Mande, e Misiri, South Africa, Turkey ne London. “Tuyozaayoza Bannayuganda bannafe p;webyo bye batuuseeko mu myaka 55, era tubakubiriza okugenda mu maaso n’okukola ate n’okuwagira enkulaakulana etuukiddwako mu ggwanga”, Mw. Asiimwe bwe yategeezezza mu bubaka bwe yaweerezza bannakibiina mu mawanga gye bali.\nAbawagizi ba NRM e Misiri (Egypt) abaakulembeddwamu Ssentebe waabwe Jeniffer Nabisere (owokubiri ku kkono) nga bali ku mikolo ky'amefuga ga Uganda egya 55 mu kibuga Cairo.\nMw. Asiimwe yagambye nti basanyufu nga bo abali ebweru bwe balaba emisinde Uganda kwekulaakulanira wansi w’obukulembeze bwa Pulezidenti Museveni era nga baakugenda mu maaso n’okumuwagira mu kaweefube gwaliko ow’okuteeka Uganda ku maapu.\nOmubaka wa Uganda mu Bungereza Julius Peter Moto (wakati) ng'ali ne Sentebe wa NRM ow'ekiseera Patrick Assimwe ku (ddyo) n'omwogezi Moses Kimuli ku (kkono) bwe babadde ku mukolo gw'okujaganya ameefuga ga Uganda aga 55 mu kibuga London.\nKwe kutegeeza nti wakugenda mu maaso n’entegeka ez’okulambula amatabi gaabwe mu mawanga ag’enjawulo omuli Misiri, South Africa n’amalala gye yatandikako gye buvuddeko.\nBANNAYUGANDA abawagira NRM e South Africa nga bali ku mikolo gy'amefuga ga Uganda gye baakwatidde mu kibuga Cape town. Asooka ku ddyo ye Ssentebe waabwe Dennis Kalema\nAte ye Omwogezi ow’ekiseera ow’ekibiina kino mu mawanga g’ebweru Mw. Moses Kimuli yagambye nti omulamwa mu kujaganya kuno kwabadde kwongera kwegatta, okuwagira enteekateeka z’okukulaakulanya Uganda nga basikiriza bamusiga nsimbi ate n’okutunda Uganda ebweru mu mawanga gye babeera.\nAbakungu ba NRM mu mawanga g'ebweru nga bali ku bijaguzi by'amefuga mu kibuga London ekya Bungereza. Owokubiri ku (kkono) ye Ssentebe waabwe Mw. Patrick Asiimwe\nN’agattako nti bagenda mu maaso n’entegeka y’okuwandiisa ba mmemba baabwe olw’okwetegekera okulonda bakulembeze baabwe abaggya okugenda okubeerawo mu mwaka ogujja.\nMuseveni tayagala kuggya musolo ku masomero ne yunavisate\nBannayuganda e Turkey baweereddwa ettu lya Idd\nEngeri Abasama gye bakozesaamu emmotoka ez'ebbeeyi okufera abantu


Bukedde Online - Mukyala wange namussaako amateeka 7 - Dr.Kasibante\nOkusalira ennyumba gaba maddu ga bazimbi?\nOno omuyimbi ebyokulya by'awa abawala b'a...\nAdded 3rd February 2013\nMukyala wange namussaako amateeka musanvu n’akkakkana\nDR. Deo Kasibante akolera mu ddwaaliro ly’e Kawolo ne mukyalawe Irene Nakirya naye musawo wadde nga bakolera wa njawulo bombi basawo batendeke kyokka nga bakolera mu malwaliro ga njawulo balojja okusoomoozebwa kwe basanze mu bufumbo bwabwe obw’emyaka 15 n’emirimu gyabwe. Bano batuuze e Lugazi:\nEKIMU ku bisinga okutabangula amaka g’abasomye, kwe kukulembeza omwenkanonkano mu ngeri gye balina okugatambuzaamu n’ekivaamu kufuna butakkaanya n’ekiddirira kwawukana.\nNakyogeranga lunye nti siriwasa mukazi bwe tufaananya mulimu, naye ng’Omuganda bw’agamba nti “Atannafa teyeevuma ggwanga, nange nneekanga nsisinkanye Irene mu ttendekero ly’abasawo e Mulago nga ddala mukazi mulungi nga siyinza kumwesonyiwa.\nMu kusooka saalowooza nti ebintu bino byali byaddala kuba ffembi twali tukyalimu obuto naye bwe nneetegereza ennyo mu mwaka omulamba Irene gwe yantambuza nga mmukwana, nakizuula nga yali asaanidde okubeera omufumbi w’ettooke.\nNalabanga abawala bangi ng’abavubuka kumpi basika ku kutu, naye Irene yandaga enjawulo wadde\nnga nali saagala kuwasa mukazi bwe tukola mulimu gumu.\nMu bbanga lye tumaze ery’emyaka 15, tufuniddemu ebirungi bingi naye era n’obuzibu nga amaka gonna bwe gaba.\nBwe twatandika okubeera ffembi, obuzibu bwe twasooka okusanga bwali bwa balwadde baffe ffembi abaatukubiranga amasimu ne mu matumbibudde nga tuli waka.\nMu busawo tutendekebwa enkwata y’abalwadde mu buli kimu gamba nga ; okwogera naye wadde ku ssimu kubanga ekyo ky’ekimu ku bimuyamba okussuuka oba obulwadde okweyongera.\nObuzibu bwe nsinze okusanga nti mukyala wange alina obuggya bungi era yalowoozanga nti bwe njogera obulungi n’omukazi nti twandibaamu engeri.\nWabula ate nange olumu bw’abaako omulwadde omusajja amukubidde essimu naddala mu budde obw’ekiro, mpuliramu bubi kyokka ne nsalawo okubyesonyiwa.\nBwe twalaba nga guli gutyo kumpi kwagala kusasika lwa bintu ng’ebyo, twatuula ffembi ne tubaga amateeka gaffe kwe tutambuliza obufumbo bwaffe ate mu kukkaannya.\n1 Omwenkanonkano tegukola wano era Irene akimanyi nti nze musajja.\n2 Irene akimannyi nti sirya mmere gy’atafumbye.\n3 Buli omu alina okuddanga awaka ng’obudde bukyali.\n4 Buli omu alina okutegeeza munne ekifo w’ali ne ky’akolayo.\n5 Irene yalokoka naye namugaana okusaba ekiro era n’akiwuliriza.\n6 Nali mpitirizza okunywa omwenge ne tukkiriziganya era kati nnywaako lwa lumu.\n7 Buli omu talina kumala gasasaanya ssente atyo nga tabuulidde munne ky’azikozeemu.\nDr. Kasibante mmwebazaako kimu amanya mangu ensobi ye ate ne yeetonda. Ekyasooka okunterebula nga nnaakabeera naye, be bakazi abaamukubiranga amasimu mu matumbibudde. Wabula kino twatuula ng’abafumbo ne tukisalira amagezi era kati kyaggwaawo.\nWaliwo ebiseera we yanywera ennyo omwenge ng’adda awaka mu matumbibudde, naye nneebaza Katonda nti na kino nakisabira era kati yakikendeeza.\nEkimu ku bintu ebibadde bisinga okunneeraliikiriza, ly’ebbanga eddene lye mmaze n’omwami wange oyo nga n’abaana tubazadde naye nga tanyega ku bya kumwanjula mu bakadde bange.\nKu nkomerero y’omwaka oguwedde, bwe yasazeewo ne mmutwala ne mmwanjula mu bakadde, omwoyo ne gukkakkana.\nEddiini ebalagidde basiibye abaana enjala omu n'afa\nKatumwa atabuse ne mukazi we lwa bwenzi; Anobye\nTETUJJA KUDDA : FIFA ezize okudda mu Uganda ku bya liigi ya FUFA ne USL


Bukedde Online - Engeri Grenade eyayimba NKULOGA gy'atabuddemu bassereebu\nKatikkiro wa Iraq alekulidde lwa bannansi...\nOMUYIMBI Grenade (Deus Ndugwa) eyayimba ‘Nkuloga’ atabudde bassereebu abakazi, okukkakkana ng’abamu bamuwanda lulusu.\nNnaalongo wa AK47, Maggie Kaweesi ng’ono gye buvuddeko yeekubya ebifaananyi n’omuyimbi ono nga bali mu mbeera eraga omukwano y’omu ku bassereebu abawanda Grenade olulusu ng’agamba nti kino kivudde ku nneeyisa ya Grenade gy’agamba nti emusobedde.\nNnaalongo ng’abeera mu kibuga London ekya Bungereza yeekutte eddoboozi ne lisaasaana mu mikutu gya ‘social media’ egy’enjawulo ng’akolokota Grenade olw’okweyisa obubi.\nKigambibwa nti entabwe yasinze kuva ku bintu omwabadde enseenene ne kabalagala, Grenade bye baamutisse ng’agenda e London ku Lwokubiri, wabula mu kifo ky’okubitwalira bannanyini byo, yabitutte wa maama bbebi we, Dorah Namuyomba (ali Bungereza.\nBino Nnaalongo olwabitegedde kwe kukubira Grenade essimu nga tagikwata. Oluvannyuma yatadde obubaka ku mukutu gwe ogwa ‘snapchat’ nti’ Maggie sirina kintu kyonna kye nkwagaza wabula weesonyiwe essimu yange.\nKuno yagasseeko obulala obulaga nti talina mwagalwa. Kino kyatabudde Nnaalongo n’alangira Grenade obunnanfuusi.\nNnaalongo yagasseeko nti Grenade yamusaba pawundi 3,000 ku nsonga z’ataalambuludde bulungi n’azimuweereza n’azirya. Maggie era yagambye nti yayamba nnyo Grenade omugagga omu bwe yali amunoonya okumutuusaako obulabe olw’enkolagana ye ne mukazi we.\nN’agattako nti; “Grenade nkukoledde buli kimu mbadde nkwambaza, nkuliisa, nkubeereddewo mu bintu bingi, nkusabidde omukisa otambuleko era obadde otandise naye nkizudde tolina magezi.” Nnaalongo yatuuse n’okumukolimira ng’ensi bw’egenda omukulema kubanga by’akola eby’okuganza ono n’oli nga tataliza na bakaabasajja tebirina ky’ebigenda kumuyamba.\nGRENADE ATABUKA NE SHEILAH GASHUMBA\nGye buvuddeko, mukwano gwa Sheila Gashumba yategeeza nga Grenade ne Sheila bwe baddamu okulabangana. Wabula bino Grenade yabyegaana n’agamba nti ye Sheilah amulaba ng’eyaliko muganzi we, kubanga baayawukana dda.\nokuva lwe baayawukana. Mu kiseera bino we byabeererawo, Grenade yakakasa nga mugazi we ye Nnaalongo Maggie.\nBamukutte n’ebikozesebwa mu kukola bbomu


Bukedde Online - Eyabula kati emyezi ebiri yeeraliikirizza abazadde\nOmuwala atuuyanidde mu ofiisi ya LC omulen...\nOmwana eyabula kati emyezi ebiri nga n'okutuusa kati tannamanyikako mayitire yeeraliikirizza bazadde be nga bagamba nti oba waliwo ekikyamu ekyamutuukako!\nMatia Lubega eyabula ku bakadde be\nMatia Lubega 18, ng'ono aliko ekikyamu ku mutwe, yabula ku nnyina Gertrude Namayanja nga 10/05/20, yabulira mu katale k'omu Ndeeba gye yali akolera ne nnyina, okuva olwo talabikanga.\nNamayanja agamba; Lubega yava wenkolera mu Ndeeba mu katale n'atambula n'agenda nga ndowooza atambulabutambuzi nga bulijjo, naye okuva olwo taddanga, nakamda kulinda nga ssimulaba ne ntandika okunoonya nga ssiraba.\nNagendako ku poliisi zonna ezituli okumpi nga talabika ne nzigulawo fayiro y'okubula kwe ku poliisi mu Ndeeba, naye nabo n'okutuusa kati tebamulabanga, ntuuse buli wamu, ku poliisi ez'enjawulo naye omwana wange abuze.\nLubega aliko ekikyamu ku bwongo, naye okuva lwe yazaalibwa mbadde naye nga tabulangako, ekintiisizza nti oba waliwo ekikyamu ekyamutuukako, nsaba aba amulabyeko yenna amutwale Ku LC oba poliisi emuli okumpi oba ankubireko ku nnamba zange zino; 0701 915 880, 0784 387 578.\nAb'ekkanisa ya Uganda bategese empaka za nnalulungi\nAbakuumi basuddewo emmundu ezitaliimu masasi\nEbyabaddewo nga Mulo azirikira mu kaduukulu


Abaana—Muyinza Mutya Okwetegekera Okubatizibwa? | Ogw’Okusoma\nAbaana—Muyinza Mutya Okwetegekera Okubatizibwa?\n“Ai Katonda wange, nsanyukira okukola by’oyagala.”—ZAB. 40:8.\nENNYIMBA: 51, 58\nKitegeeza ki ‘okwekakasiza’ ekyo Katonda ky’ayagala?\n‘Empisa entukuvu n’ebikolwa eby’okwemalira ku Katonda’ bizingiramu ki?\nOkufumiitiriza ku kinunulo kiyinza kitya okukuleetera okwongera okusiima Yakuwa olw’ebyo by’atukoledde?\n1, 2. (a) Lwaki okubatizibwa kintu kikulu nnyo? (b) Kiki omuntu ky’alina okusooka okukakasa nga tannabatizibwa?\nOLI mwana era ng’olowooza ku ky’okubatizibwa? Bwe kiba kityo, oluubirira ekintu eky’omuwendo ennyo. Naye nga bwe twalaba mu kitundu ekyayita, okubatizibwa kintu kikulu nnyo. Kabonero akalaga nti weewaayo eri Yakuwa, kwe kugamba, nti wasuubiza Yakuwa okumuweereza emirembe gyonna ng’okulembeza by’ayagala mu bulamu bwo. N’olwekyo kikulu okubatizibwa nga ddala otuuse okusalawo okuweereza Yakuwa, ng’oyagala okumuweereza, era ng’otegeera kye kitegeeza okwewaayo eri Yakuwa.\n2 Watya singa teweekakasa nti otuuse okubatizibwa? Oba watya singa oyagala okubatizibwa naye ate nga bazadde bo bagamba nti ogira olindako, oboolyawo osooke okweyongera okutegeera ebizingirwa mu kuba Omukristaayo? Singa weesanga mu mbeera ng’ezo, tosaanidde kuggwaamu maanyi. Mu kifo ky’ekyo, kozesa akakisa ako okwongera okukulaakulana mu by’omwoyo, kikuyambe okweteekerateekera okubatizibwa. Lowooza ku ebyo by’oyinza okukola bwe kituuka (1) ku bintu by’okkiriza, (2) ku bikolwa byo, ne (3) ku kusiima ebintu Yakuwa by’akukoledde.\n3, 4. Kiki abaana kye bayinza okuyigira ku Timoseewo?\n3 Wandizzeemu otya ebibuuzo bino: Kiki ekinkakasa nti Katonda gy’ali? Kiki ekinkakasa nti ddala Bayibuli Kigambo kya Katonda? Lwaki nzikiriza nti okutambuliza obulamu bwange ku mitindo gya Yakuwa kya muganyulo okusinga okubutambuliza ku mitindo gy’ensi? Ekigendererwa ky’ebibuuzo ebyo si kya kukuleetera kubuusabusa, wabula bisobola okukuyamba okukolera ku bigambo by’omutume Pawulo bino: “Mwekakasize ekyo Katonda ky’ayagala, ekirungi, ekisiimibwa, era ekituukiridde.” (Bar. 12:2) Naye lwaki Abakristaayo ab’omu Rooma baali beetaaga bo bennyini okukakasa ebintu bye baali bakkiriza edda?\n4 Lowooza ku Timoseewo. Yali amanyi bulungi Ebyawandiikibwa kubanga “okuva mu buwere” maama we ne jjajjaawe baali bafubye okumuyigiriza Ebyawandiikibwa ebitukuvu. Wadde kyali kityo, Pawulo yakubiriza Timoseewo nti: “Weeyongere okutambulira mu bintu bye wayiga era bye wakkiriza nti bituufu.” (2 Tim. 3:14, 15) Ekitabo ekimu kigamba nti ekigambo eky’Oluyonaani ekyavvuunulwa nga “bye wakkiriza” kirina amakulu “ag’okuba omukakafu ddala nti ekyo ky’okkiririzaamu kituufu.” Timoseewo yali afudde amazima agage. Teyakkiriza mazima olw’okuba maama we ne jjajjaawe baali bamugambye okugakkiriza, wabula yagakkiriza olw’okuba ye kennyini yali akakasizza nti ge mazima.—Soma Abaruumi 12:1.\n5, 6. Lwaki kikulu okuyiga okukozesa ‘obusobozi bwo obw’okulowooza’ ng’okyali muto?\n5 Ate ggwe? Oyinza okuba ng’okuva mu buto obadde owulira amazima agali mu Bayibuli era ng’ogamanyi. Bwe kiba kityo, lwaki tofuba okufumiitiriza ku nsonga lwaki okkiririza mu bintu ebiri mu Bayibuli? Ekyo kijja kukuyamba okweyongera okuba omukakafu nti ebyo by’okkiririzaamu bituufu, era kijja kukuyamba obutamala gatwalirizibwa enneeyisa embi eya bayizi banno, ppokopoko w’ensi, oba endowooza zo.\n6 Bw’oyiga okukozesa ‘obusobozi bwo obw’okulowooza’ ng’okyali muto, ojja kusobola okuddamu banno abakubuuza ebibuuzo nga bino: ‘Okakasiza ku ki nti Katonda gy’ali? Bwe kiba nti Katonda atwagala, lwaki taggyawo bintu bibi? Kisoboka kitya okuba nti Katonda taliiko ntandikwa?’ Bw’oba weeteeseteese bulungi, ebibuuzo ng’ebyo tebijja kunafuya kukkiriza kwo, wabula bijja kukukubiriza okwongera okwesomesa.\n7-9. Ekitundu “What Does the Bible Really Teach?” ekiri ku mukutu gwaffe ogwa Intaneeti kiyinza kitya okukuyamba okunyweza okukkiriza kwo?\n7 Bw’onyiikira okwesomesa kijja kukuyamba okuddamu ebibuuzo bye bakubuuza, ojja kuggwamu okubuusabuusa kwonna kw’oyinza okuba nakwo, era ojja kuba mukakafu nti ebyo by’okkiriza bituufu. (Bik. 17:11) Waliwo ebintu bingi bye tulina mu kibiina kya Yakuwa ebisobola okukuyamba mu kwesomesa. Bangi baganyuddwa nnyo mu kwekenneenya akatabo The Origin of Life—Five Questions Worth Asking n’akatabo Is There a Creator Who Cares About You? Ate era abavubuka bangi baganyuddwa nnyo mu kusoma ebyo ebiri mu kitundu ekigamba nti “What Does the Bible Really Teach?” ku mukutu gwaffe ogwa jw.org. Ekitundu ekyo kisangibwa wansi w’omutwe BIBLE TEACHINGS. Ebyo byonna ebiri wansi w’ekitundu ekyo bitegekeddwa okukuyamba okwongera okukkiririza mu ebyo ebiri mu Bayibuli.\n8 Okuva bwe kiri nti omanyi bingi ebiri mu Bayibuli, ebimu ku bibuuzo ebiri wansi w’ekitundu ekyo biyinza okukwanguyira okuddamu. Naye kiki ekikukakasa nti ebyo by’oddamu ddala bituufu? Ebibuuzo ebiri wansi w’ekitundu ekyo bikuyamba okufumiitiriza ku byawandiikibwa ebitali bimu era waliwo w’owandiika ekyo ky’olowooza ku byawandiikibwa ebyo. Bisobola okukuyamba okumanya engeri gy’oyinza okuddamu abo abakubuuza ku ebyo by’okkiririzaamu. Ekitundu ekyo “What Does the Bible Really Teach?” ekiri ku Intaneeti kiyambye abaana bangi okweyongera okuba abakakafu nti ebyo bye bakkiririzaamu bituufu. Bwe kiba nti osobola okufuna ebyo ebiri mu kitundu ekyo, lwaki tobiteeka mu programu yo ey’okwesomesa?\n9 Bwe weeyongera okukakasa nti ebyo by’okkiriza bituufu, kikuyamba okweteekerateekera obulungi okubatizibwa. Mwannyinaffe omu omutiini yagamba nti: “Bwe nnali sinnasalawo kubatizibwa, nnasooka kwekenneenya Bayibuli ne nkakasa nti eno ye ddiini ey’amazima. Era buli lukya nneeyongera okuba omukakafu nti eno ye ddiini ey’amazima.”\n10. Lwaki kisuubirwa nti engeri omuntu omubatize gye yeeyisaamu erina okwoleka nti alina okukkiriza?\n10 Bayibuli egamba nti: “Okukkiriza bwe kutaba na bikolwa kuba kufu.” (Yak. 2:17) N’olwekyo, bw’oba n’okukkiriza okw’amaanyi ekyo kijja kweyolekera mu bikolwa byo. Bikolwa ki? Bayibuli eyogera ku ‘mpisa entukuvu n’ebikolwa eby’okwemalira ku Katonda.’—Soma 2 Peetero 3:11.\n11. Ebigambo “empisa entukuvu” birina makulu ki?\n11 Okusobola okwoleka “empisa entukuvu,” olina okuba nga weeyisa bulungi. Ddala weeyisa bulungi? Ng’ekyokulabirako, lowooza ku ngeri gy’obadde weeyisaamu mu myezi omukaaga egiyise. Okyolese otya nti ‘obusobozi bwo obw’okutegeera’ butendekeddwa okwawulawo ekituufu n’ekikyamu? (Beb. 5:14) Olinayo embeera gy’ojjukira mwe waziyiza ekikemo oba bwe wagaana okwekkiriranya ng’opikirizibwa banno okukola ekikyamu? Ku ssomero omanyiddwa ng’omwana eyeeyisa obulungi? Onywerera ku ekyo ky’omanyi nti kituufu mu kifo ky’okukoppa enneeyisa ya bayizi banno baleme okukusekerera? (1 Peet. 4:3, 4) Kyo kituufu nti ffenna tetutuukiridde. N’abaweereza ba Yakuwa abamu abamaze ebbanga eddene nga bamuweereza oluusi batya okulwanirira enzikiriza yaabwe mu lujjudde. Naye omuntu eyeewaayo eri Yakuwa aba yeenyumiririza mu kuyitibwa erinnya lya Katonda era ekyo akyoleka mu ngeri gye yeeyisaamu.\n12. Ebimu ku ‘bikolwa eby’okwemalira ku Katonda’ bye biruwa, era ebikolwa ebyo twandibitutte tutya?\n12 Ate byo “ebikolwa eby’okwemalira ku Katonda” bizingiramu ki? Bizingiramu ebintu gamba ng’okubeerawo mu nkuŋŋaana n’okwenyigira mu mulimu gw’okubuulira. Era bizingiramu n’ebintu ebimu abalala bye batalaba, gamba ng’essaala z’osaba awamu n’okwesomesa. Omuntu eyeewaayo eri Yakuwa ebintu ebyo tabikola kutuusa butuusa luwalo. Mu kifo ky’ekyo, aba n’endowooza ng’eya Kabaka Dawudi eyagamba nti: “Ai Katonda wange, nsanyukira okukola by’oyagala, era amateeka go gali munda mu nze.”—Zab. 40:8.\n13, 14. Kintu ki ekisobola okukuyamba okukola “ebikolwa eby’okwemalira ku Katonda,” era abaana abamu baganyuddwa batya mu kintu ekyo?\n13 Okusobola okukuyamba okweteerawo ebiruubirirwa, laba ekipande ekiri lupapula 308 okutuuka ku lupapula 309 mu katabo Questions Young People Ask—Answers That Work, Omuzingo 2. Ekipande ekyo kiriko ebibuuzo nga, “Bw’oba osaba Yakuwa, omutegeereza ddala ekyo ekikuli ku mutima? Essaala zo ziraga nti oyagala nnyo Yakuwa?” “Bintu ki by’osomako nga weesomesa?” “Ogenda okubuulira bazadde bo ne bwe baba nga tebagenda?” Ekipande ekyo kirina n’amabanga w’osobola okuwandiika ebiruubirirwa by’olina ebikwata ku kusaba, okwesomesa, n’okubuulira.\n14 Waliwo abaana bangi abalowooza ku ky’okubatizibwa abaganyuddwa mu kipande ekyo. Mwannyinaffe omuto ayitibwa Tilda yagamba nti: “Ekipande ekyo kyannyamba okweteerawo ebiruubirirwa. Mpolampola nnagenda ntuuka ku biruubirirwa ebyo era mu mwaka gumu nnali mwetegefu okubatizibwa.” Ow’oluganda omuto ayitibwa Patrick naye yaganyulwa mu kipande ekyo. Yagamba nti: “Nnali nneeteerawo dda ebiruubirirwa naye bwe nnabiwandiika kyannyamba okuba omumalirivu okubituukako.”\nOneeyongera okuweereza Yakuwa ne bwe kiba nti bazadde bo tebamuweereza? (Laba akatundu 15)\n15. Lwaki olina okwesalirawo ku lulwo okwewaayo eri Yakuwa?\n15 Ekimu ku bibuuzo ebikulu ennyo ebiri ku kipande ekyo kye kino: “Oneeyongera okuweereza Yakuwa ne bwe kiba nti bazadde bo oba mikwano gyo balekedde awo okumuweereza?” Kijjukire nti bwe weewaayo eri Yakuwa era n’obatizibwa, ojja kuba ovunaanyizibwa kinnoomu mu maaso ge. Olina okuweereza Yakuwa ku lulwo nga tosinziira ku muntu yenna, k’abe muzadde wo. Bw’oba n’empisa entukuvu era ng’okola ebikolwa eby’okwemalira ku Katonda kiba kiraga nti amazima ogafudde gago era nti oyolekedde okubatizibwa.\nOKUSIIMA EBYO YAKUWA BY’AKUKOLEDDE\n16, 17. (a) Kiki ekyandikubirizza omuntu okufuuka omugoberezi wa Kristo? (b) Waayo ekyokulabirako ekiraga ensonga lwaki kikulu okusiima Yakuwa olw’ekirabo ky’ekinunulo.\n16 Lumu omusajja eyali amanyi obulungi amateeka yabuuza Yesu nti: “Tteeka ki erisinga obukulu mu Mateeka?” Yesu yamuddamu nti: “Oyagalanga Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.” (Mat. 22:35-37) Mu bigambo ebyo Yesu yakiraga nti ebintu byonna omuntu by’akola mu kuweereza Yakuwa, okwagala kw’alina eri Yakuwa kwe kwandibadde kumukubiriza okubikola, era ng’okubatizibwa kye kimu ku bintu ebyo. Ekimu ku bintu ebinaakuyamba okukulaakulanya okwagala kw’olina eri Yakuwa kwe kufumiitiriza ku kirabo eky’ekinunulo Yakuwa kye yawa abantu. (Soma 2 Abakkolinso 5:14, 15; 1 Yokaana 4:9, 19.) Bw’ofumiitiriza ku kirabo ekyo eky’ekinunulo n’emiganyulo gye tufuna olw’ekirabo ekyo kijja kukuleetera okubaako ky’okolawo.\n17 Lowooza ku kyokulabirako kino: Ka tugambe nti obadde obbira mu nnyanja omuntu n’ajja n’akutaasa. Bwe wandituuse ku lukalu wandibadde weesiimuulako bwesiimuzi mazzi n’otambula n’ogenda ne weerabira omuntu oyo akutaasizza? Kya lwatu nedda. Wandibadde osiima nnyo omuntu oyo akuyambye, kubanga aba akuwonyezza okufa. Kyokka ekyo Yakuwa ne Yesu kye baatukolera kisingira wala ekyo omuntu oyo ky’aba akukoledde. Singa Yakuwa teyawaayo kinunulo ky’Omwana we ku lwaffe, ffenna twandibadde mu buddu bw’ekibi n’okufa. Naye olw’ekinunulo ekyo, tulina essuubi ery’okubeera mu lusuku lwa Katonda ku nsi emirembe gyonna!\n18, 19. (a) Lwaki tewanditidde kwewaayo eri Yakuwa? (b) Okuweereza Yakuwa kikusobozesa kitya okuba n’obulamu obw’amakulu?\n18 Osiima ekyo Yakuwa kye yakukolera? Bwe kiba kityo, kiba kirungi ne weewaayo gy’ali era n’obatizibwa. Kijjukire nti okwewaayo eri Yakuwa kitegeeza okweyama okumuweereza emirembe gyonna ka kibe ki ekibaawo. Wanditidde okwewaayo eri Yakuwa? Nedda! Kijjukire nti Yakuwa akwagaliza birungi byokka era ‘awa empeera abo abafuba okumunoonya.’ (Beb. 11:6) Bwe weewaayo eri Yakuwa era n’obatizibwa ekyo tekikumalaako ssanyu, wabula kikusobozesa okuba n’obulamu obw’amakulu. Ow’oluganda omu alina emyaka 24 eyabatizibwa ng’akyali mutiini agamba nti: “Singa nnabatizibwa nga ndi mukuluko oboolyawo bye nnandibadde mmanyi byandibadde bingiko, naye okusalawo okwewaayo eri Yakuwa mu kiseera ekyo, kyankuuma ne sitwalirizibwa nsi.”\n19 Nga Yakuwa wa njawulo nnyo ku Sitaani atalina kalungi konna k’akwagaliza! Sitaani talina birungi bya lubeera by’awa abo abamugoberera. Mu butuufu tasobola kubibawa kubanga naye kennyini talina kirungi kyonna ky’asuubira mu biseera bya mu maaso wabula akabi akamworekedde. Tasobola kukuwa kintu ky’atalina. Tasobola kukusuubiza biseera bya mu maaso birungi kubanga naye kennyini tabirina!—Kub. 20:10.\n20. Kiki omwana ky’asobola okukola okukulaakulana n’atuuka okwewaayo n’okubatizibwa? (Laba n’akasanduuko “ Ebinaakuyamba Okukula mu by’Omwoyo.”)\n20 Bwe weewaayo eri Yakuwa oba okoze ekintu ekisingayo obulungi. Oli mwetegefu okwewaayo eri Yakuwa? Bwe kiba kityo, tolonzalonza. Kyokka bw’owulira nti tonnatuusa, kolera ku magezi agaweereddwa mu kitundu kino osobole okweyongera okukulaakulana. Omutume Pawulo yagamba Abakristaayo ab’omu kibiina ky’e Firipi nti: “Ku kigero kyonna kye tutuuseeko mu kukulaakulana, ka tweyongere okutambula obulungi mu kkubo lye limu.” (Baf. 3:16) Bw’onookolera ku kubuulirira okwo, mu kiseera kitono ojja kuwulira ng’oyagala okwewaayo eri Yakuwa era obatizibwe.\nEBINAAKUYAMBA OKUKULA MU BY’OMWOYO\nEkitundu “Young People Ask” ekibeera mu Awake!\n“Nnyinza Ntya Okulongoosa mu Ngeri Gye Nsabamu?”—Noovemba 2008\n“Kiki Kye Nnyinza Okukola Okusobola Okunyumirwa Okusoma Bayibuli?”—Apuli 2009\n“Nze Ani?”—Okitobba 2011\n“Nnyinza Ntya Okunyumirwa Okusoma Bayibuli?”—Febwali 2012\n“Lwaki Osaanidde Okugenda mu Nkuŋŋaana?”—Apuli 2012\nOkuva mu Katabo Questions Young People Ask—Answers That Work\n“Kiki Kye Nnyinza Okukola Okusobola Okunyumirwa Okusinza Katonda?”—sul. 38\n“Lwaki Ntya Okubuulirako Abaana ku Ssomero Bye Nzikiririzaamu?”—sul. 17\n“Lwaki Osaanidde Okutambuliza Obulamu Bwo ku Misingi Egiri mu Bayibuli?”—sul. 34\n“Nnyinza Ntya Okubeera Mukwano Gwa Katonda?”—sul. 35\n“Nsaanidde Okubatizibwa?”—sul. 37


Bukedde Online - Ab’ebweru temwerabina nnono - Kabaka\nAb’ebweru temwerabina nnono - Kabaka\nEbika bisaliddwa obukadde 13 ez’ebibumbe...\nOw’Ekkobe atutte Kabaka mu kkooti\nKABAKA Ronald Muwenda Mutebi II akubirizza Abaganda erinaabajjukizanga ensibuko yaabwe n’okukuuma ennono.\nObubaka bwasomeddwa Omumbejja Joan Nassolo eyabadde ne Katikkiro Charles Peter Mayiga n’abakungu b’e Mmengo abalala, mu kulambula kwe baliko mu mawanga okuli; Scotland, Bungereza, Denmark ne Netherlands.\nNg’oggyeeko okukuuma ennono, Maasomoogi era yakubirizza abantu be ab’ebweru okwenyigira mu mirimu gy’Obwakabaka nga Katikkiro Mayiga bw’anaabalambika.\nKatikkiro yeebazizza ab’e Scotland ne Manchester olw’okuweereza “Tetujja kulinda bintu kutereera tulyoke tuveeyo tuweereze kuba ebyo ebitateredde mulimu gwa abavaayo ne baweereza mu buli mbeera,” bwe yagambye.\nAbamu ku be yagenze nabo mulimu; abakungu ba Buganda Twezimbe, ssentebe w’olukiiko lw’Abaamasaza David Ssekyeru, ab’ebitongole by’Obwakabaka okuli Kiwalabye Male akulira ekitongole kya Buganda ekikola ku by’ettaka (Buganda Land Board).\nOmubaka wa Kabaka atwala Bungereza (UK), Ronald Lutaaya n’omumyuka we atwala Manchester, Enock Kiyaga be baayanirizza Katikkiro era ne bamwebaza olw’okutumbula Buganda.


Okwewala omuze ogwa ndi kikola jjo\nOkwewala omuze ogwa ndi kikola jjo\nEngeri ennungi ey'okwewala kino kwekukolerawo ekyo ky'oyagala okkola. Okola kino oteekwa okuba n'omutima ogwala okukikola era nga wekubiriza mu kino.\nWebuuze ebibuuzo bino wa mmanga:\nLwaki nkola kino?\nWatya nga sikikoze?\nBiki byenganyulwa mukukikola?\nBino bwobiddamu ojja kufuna obuvunanyizibwa okutandikirawo ekyo ky'oyagala okola.\nWebonereze oba wekulise nga omaze omulimu ogwo\nBeera nekilabo mu birowoozo byo ky'ojja okwewa nga omaze omulimu naye bwegukulema tewewa kirabo ekyo.\nManya gwe wekka gwe ojja okwekubiriza. Muli beera nekirowoozo nti bw'otamala mulimu ogwo ojja kugwa ebibuuzo era teri ajja kuyamba okujjako gwe wekka ate era n'omutawaana gujja kugwiira gwe wekka singa oba toyise. Soka omale omulimu olyoke odde mu masanyu kuba kiba kirungi okwesanyusa nga ebirowoozo byo biri wamu.\nByajjibwa ku lutambi lwa cinema(film) Time Management Omuwandiisi D. Ellis, College Survival, Inc.,1990.


Bukedde Online - Bryan White oba abaza kaki?\nBryan White oba abaza kaki?\nEbifaananyi bya Judith Heard ng'ali bukunya...\nKU mukolo gw’ebyobulambuzi omwabadde okulinnya akasozi Kagulu ogwatuumiddwa Kagulu Rock Climbing Challenge ogwabadde mu ggombolola y’e Kagulu mu disitulikiti y’e Buyende, omugagga Bryan White yafunye akaagaanya okubuuza ku Pulezidenti Museveni n’abeerako n’obugambo bw’amugamba.\nTeyakomye awo yagenze n’ewa Kyabazinga wa Busoga, William Gabula Nadiope IV n’akkakkana n’amulamusa n’okubaako by’amugamba. Abaamulabye ng’akuba abakulu bano bombi obwama baatandise okwebuuza omukulu ono k’abaza.\nOmwanyi Kyabazinga mu kwogera kwe yasiimye Gavumenti eya wakati ssaako n’abantu ssekinnoomu olw’obuyambi bwe bazze bawa Obwakyabazinga bwa Busoga okusobola okuddukanya pulogulaamu zaabwo ez’ebyenkulaakulana.\nWano abasinga we beebuulizza oba Bryan White y’omu ku abo Kyabazinga be yabadde yeebaza, ekituufu ku nsonga eno nze naawe


Engero za Baibuli: Okutonda Okutuuka ku Mataba - Omukutu Omutongole ogw’Abajulirwa ba Yakuwa ku Internet\nEggulu n’ensi byava wa? Enjuba, omwezi n’emmunyeenye, n’ebintu ebirala ebingi ku nsi, byajjawo bitya? Baibuli ewa eky’okuddamu ekituufu bw’egamba nti byatondebwa Katonda. N’olwekyo, ekitabo kyaffe kitandika n’engero za Baibuli ezikwata ku kutonda.\nTuyiga nti ebitonde bya Katonda ebyasooka baali bantu ab’omwoyo abafaanana nga ye. Baali bamalayika. Naye ensi yatonderwa bantu nga ffe. N’olwekyo Katonda yakola omusajja n’omukazi abayitibwa Adamu ne Kaawa, era n’abateeka mu lusuku olulabika obulungi ennyo. Naye baajeemera Katonda era ne baﬁirwa enkizo ey’okusigala nga balamu.\nOkuva ku kutondebwa kwa Adamu okutuuka ku Mataba ag’amaanyi, waayitawo emyaka 1,656. Mu kiseera kino, waabeerawo abantu ababi bangi. Mu ggulu, waaliyo abantu ab’omwoyo abatalabika, Setaani ne bamalayika be ababi. Ku nsi, kwaliko Kayini era n’abantu abalala ababi bangi, nga mw’otwalidde n’abantu ab’amaanyi ennyo. Naye era waaliwo n’abantu abalungi ku nsi—Abeeri, Enoka ne Nuuwa. Mu Kitundu EKISOOKA, tujja kusoma ku bantu bano bonna n’ebintu ebyabaawo.


Bukedde Online - Besigye alumbye poliisi okukozesa eryanyi ku bavuganya\nBesigye alumbye poliisi okukozesa eryanyi ku bavuganya\nMusse essira ku bintu ebikwata ku bantu - Katikkiro\nMugisha Muntu yabadde atuuka mu Kabuka k’e Bukasa.\nDR. Kiiza Besigye yeegasse ku bamu ku beesimbye bwapulezidenti ne bavumirira poliisi okukwata Robert Kyagulanyi, ne basemba kampeyini ziyimirizibwe, abeesimbyewo abali ku ludda oluvuganya bakkaanye ku kiddako Embeera bwe yasajjuse, Mugisha Muntu owa ANT ye yasoose okuteeka obubaka ku mukutu gwe ogwa twitter n'ategeeza nti enneeyisa y'ebitongole by'ebyokwerinda ng'egenda mu maaso n'okutulugunya Bobi Wine ezza eggwanga emabega ng'eriteeka ku kalebwerebwe k'okudda mu busambattuko.\n"Twegatta ku NUP ne Bannayuganda bonna abalina endowooza ey'obwenkanya okukubiriza gavumenti okuyimbula Bobi Wine mu bwangu" bwe yagumizza. Mugisha yagambye nti baayimirizza kampeyini zaabwe okutuusa nga Bobi Wine ne Amuriat bayimbuddwa. Wabula we twagendedde mu kyapa nga bombi tebannayimbulwa.\nLt. Gen. Henry Tumukunde Kakurugu, mu bubaka bwe yafulumizza yategeezezza nti tuli ku ndeboolebo z'okukyusa ebyafaayo by'eggwanga naye enneeyisa y'abalina obuyinza erabika ewakanya embeera eriwo. Twegatta ku bannaffe abalala bonna okubanja bayimbule Kyagulanyi.\nTumukunde yasinzidde Budibugyo gye yabadde alina okukuba kampeyini kyokka Poliisi naye yamusuulidde emisanvu n'alemesebwa okutuuka mu bawagizi be n'akukkuluma nti kampeyini Poliisi n'amagye bazimulemesezza John Katumba yatadde obubaka ku twitter n'ategeeza nti ali wala n'ekibuga naye ebifaananyi bye ndaba bimenya omutima.\nPoliisi bw'ebeera nga ky'eyogera ky'etegeeza twetaaga okuggyawo abantu bano. "Nze nnyinza ntya okukakasa nti ndi bulungi nga poliisi enkuuma y'ekutte munnange bwe tuvuganya," bwe yabuuzizza.\nAni adibaga engaba ya sikaala e Mmengo?


Bukedde Online - KCCA yeekengedde emipiira gya sindikeeti n’eraajanira FUF\nMubeere beerufu mu z’Amasaza - Katikkiro...\nVilla ekyabuzaayo emipiira musanvu nga kuliko n’ogwa KCCA, nga wadde tekyasobola kuwangula kikopo wadde egiwangudde gyonna (yakubiddwa Saints 2-0), KCCA etya nti ekyasobola okuzannya sindikeeti ebalemese ekikopo kuba bali kabwa na ngo. Villa eri ku mipiira 22 n’obubonero 36.\nGodfrey Lwasibawa owa Villa (ku kkono) ng’ayita ku Ronald Musana owa Saints e Nakivubo ku Lwokubiri. Saints yawangudde (2-0).\nSC Villa - KCCA, e Nakivubo KCCA FC yeekengedde okubazannya sindikeeti, n'esaba FUFA eyimirize emipiira gyayo okutuusa nga ttiimu endala ze bavuganya nazo ku kikopo ziwezezza emipiira 27 nga nabo gye balina.\nLeero ku Lwokutaano KCCA ekyalira Villa e Nakivubo, kyokka abakungu baayo (KCCA) bagamba nti si kyabwenkanya kuzannya mupiira ogwa 28 nga be bavuganya nabo bakyabuzaayo emipiira mingi ekiyinza okuviirako ttiimu ezimu okugabira zinnaazo obubonero mu ngeri y’okuzannya sindikeeti. Villa ezannya gwa 23.\nAkulira emirimu mu KCCA, David Tamale yategeezezza nti FUFA erina okuyimiriza emipiira gyabwe okutandika ku Lwakutaano kiremese ttiimu okwetaba mu kuyambako endala okufuna obubonero obw’oku mukeeka.\n“ Tusabye FUFA etuyambe eggyeewo emipiira kuba tosobola kumalayo mipiira nga ttiimu gy’ovuganya nayo ekyalinayo mingi bwe gityo. Kyangu ttiimu ezitakyalina kigendererwa okwegabula kuba ziba tezirina kye zifiirwa,” Tamale bwe yategeezezza.\nAkulira okutegeka empaka za FUFA, Ali Mwebe agambye nti ebbaluwa ya KCCA yagifunye ku Lwokubiri, ng’essaawa yonna bagenda kutuula balabe eky'okukola.\nKCCA y’ekulembedde liigi n’obubonero 52 mu mipiira 27 nga bw’ezannyaleero ku Lwakutaano kitegeeza esigazaayo Express ne Sadolin emaleyo nga bw’egiwangula ebeera n’obubonero 61.\nVipers eri mu kyakubiri ku bubonero 49 ng’ekyabuzaayo emipiira 4 nga bw'egiwangula gyonna benkanya obubonero (61) ne KCCA. Bernard Bainaman akulira liigi ya Azam Uganda Premier League, yategeezezza nti ebbaluwa KCCA gy’egamba yagiwandiikidde FUFA ng’ate si y'eddukanya liigi.\n“KCCA ekimanyi nti ffe tuddukanya liigi kyokka nawuliddeko nti ebbaluwa esaba okuyimiriza omupiira ate baagiwandiikidde FUFA,” Bainaman bwe yagambye n’agattako nti ye akyali ku nteekateeka y'okulaba ng'omupiira gw'enkya guzannyibwa.” Bainaman era yakikkaatirizza nti buli ttiimu erina okuzannya emipiira nga bwe gyategekebwa.\nKyokka KCCA egamba nti okuwandiikira FUFA teyabadde nsobi kuba abaddukanya liigi baliwo ku lwa FUFA era bw'esalawo, aba liigi tebasobola kubajeemera.\n“Bw'owandiikira FUFA ng’ekibiina ekitwala omupiira mu ggwanga obeera na musango ki’? Eryo ly’ekkubo ettuufu kuba abaddukanya liigi bali wansi wa FUFA, ate twabawaddeko koppi,” Tamale bwe yategezezza.\nExpress bw’emegga URA eddira ddala mu ‘kintu’


Bukedde Online - Lwaki weetaaga okuwa omwagalwa wo obudde n’abeerako ne bakazi banne\nOmusajja gwe naganza nga baze afudde yansiiga...\nEnnaku zino bw’ogendako mu bifo ebisanyukirwamu omuli bbiici, mu bbaala, kiraabu, ebifo omulagibwa emizannyo oba mu bivvulu by’ennyimba osanga abakyala n’abawala nga bali bokka balya bulamu.\nAbawala nga bacakala ku Freedom City gye buvuddeko. Ennaku zino abawala n’abakazi bangi tebakyalinda baagalwa baabwe kubacakaza, bessaamu kaasi.\nKUBAMU akafaananyi nga mukyala wo akomyewo okuva ku mulimu n’asuulamu akateeteeyi akamuggyayo ffiga, yeekubye ddikini, asuddemu akagatto ke wamugulidde ku mazaalibwa ge agaakaggwa, yenna anyumye okukamala n’akutegeeza nti, “mukwano tugendako kucakala ne mikwano gyange abawala, abaana obabikka..”\nOyomba, omugaana oba omuleka n’akola nga bw’ayagadde. Abasajja bangi kino tekibayisa bulungi kuba aba alaba ng’omukazi amuyisizzaamu olugaayu.\nAbalala obasanga ne bakyala bannaabwe nga bali mu bibiina mwe bakolera bizinensi, ebya munno mu kabi n’ebigatta abakyala ab’enzikiriza emu oba okusukkawo okugeza ebya Mothers’ Union.\nEdda tekyabanga kya bulijjo okuyingira ebbaala n’osanga omuwala oba omukazi ng’atudde ku katebe ali ku kawunta awunzika eccupa za bbiya ng’ali bwannamunigina oba ng’ali ne muwala munne. Era abaakikolanga nga batwalibwa okuba bano ‘abasamba ogw’ensimbi’.\nNaye mu biseera bino, abawala n’abakazi omuli n’abafumbo bakola pulogulaamu z’okwesanyusa nga tebeebuuzizza ku baami baabwe, era tebayoya wadde okucakala nabo.\nOkunnyikiza ensonga eno, bassaawo enkola gye bayita ‘Girls day out’. Wano beekungaanya ne babaako ekifo ekisanyukirwamu gye bagenda olwo ne balya ssente. Naye abaffe kiki ekireetedde embeera eno okubukala?\nABASAJJA TEBAKYAYAGALA KUSSA SSENTE MU BAKAZI:\nBrenda Kyomuhendo, 32 ow’e Kawempe era omusuubuzi mu Kampala agamba nti abasajja ba leero eky’okuteeka mu bakazi ssente naddala ez’okucakala kibatujja okukira ejjute. Ekyewuunyisa bangi bayize omuze gw’okwagala ate omukazi y’aba ateeka mu musajja ssente.\n“Bwe mugenda okucakala ayagala ggwe oba okwata mu nsawo okutuusa lwe muvaayo. Kino bw’okikola emirundi egiwera otuuka ekiseera n’olaba ng’omusajja akunyuunyuunta n’osalawo ogendenga wekka.\nMu ngeri endala abasajja beefuula nnyo bbize. Omala emyaka n’ebisiibo ng’omusaba akutwaleko mu mizannyo oba mu kifo ekirala owummuze ku birowoozo olwo n’akuwoleza nga bw’atalina budde.\nBw’olaba akuwanvuya ate ng’olina omuyimbi gw’oyagala n’osalawo okweteekamu ssente yo ey’ekikazi.” Kyomuhendo wabula agamba nti ekizibu oluusi ekiba mu kino, omukazi bw’abeera obw’omu abasajja bamulaba ng’atalina agamba oluusi ekibawa ebbeetu okumusaba omukwano.\nAbakazi bangi bayingiziddwa mu bikemo by’obwenzi lwa basajja kubasuulirira. Agamba nti okumalawo embeera eno, abasajja balina okwerekereza ssente ensaamusaamu ne batwalako bakyala baabwe mu bifo nga bino waakiri omulundi gumu mu mwezi.\nABASAJJA BEEGOMBA NNYO: Claire Ntongo ow’e Kawanda agamba nti abasajja tebamatira. “Oyinza okutambulako ne balo nga mugenze okucakala wabula bwe mutuuka eyo n’alaba omukazi anyirira olwo n’atandika okumukuwaanira ng’eno bw’akunafuya. Bw’akusanga nga naawe waya zikuukako mangu gye biggweera nga mulwaniddeyo. Okwewala embeera eno abakazi kye bava batambula bokka.”\nEBBUBA LY’ABASAJJA Hajara Nansubuga ow’e Kitebi agamba nti abasajja basussa ebbuba. Agamba nti bwe mubeera mu bifo nga bino tayagala obeeko muntu yenna naddala omusajja gw’oyogera naye. “ Ne bw’aba mulenzi nga wasomako naye bwe mubaako kye munyumya n’okuseka naye olwo ng’azimba era ayinza n’okukuyisaamu empi n’akuttira olunaku. Waliwo mukwano gwange yagenda ne bba mu bbaala awaali bbandi. Omukyala bwe yawaana eddoboozi ly’omusajja eyali ayimba kyanyiiza muganzi we n’amugamba batambulirewo badde awaka!”\nBANOONYA BYANFUNA: Badru Ssentamu, 50 ow’e Namasuba era omukozi mu Nabugabo Updeal Venture agamba nti ekisinga okutwala abakazi okucakala bokka kwe kufuna omukisa gw’okwefunira abasajja abalala ababawa ku ssente.\nOyo omukazi gw’olaba atinkiza n’okucakala buli wiikendi manya nti alinayo omusajja gwe yaganza oba anoonyaayo anaamugambako. Ebigendererwa by’okufuna omusajja mu ngeri eno, 80 ku 100 byekuusa ku byanfuna.\nEno y’ensonga lwaki bw’afunayo omusajja n’amala amuteekamu ku ssente okusinga bba z’amuwa, olwo ng’obufumbo bw’abaddemu bufa.\nAbakazi bangi abafuna abasajja mu mbeera eno ababagambako babategeeza nga bwe batali bafumbo basobole okubeewangulira. Kino kitegeeza nti omusajja yenna akkiriza mukazi we okutambula yekka amusiibule.\nEno y’ensonga lwaki n’Obusiraamu tebukkiriza mukazi mufumbo kutambula yekka. Mu ngeri endala bukubiriza omukazi omufumbo okutambula waakiri nga yeebikkiridde lwa nsonga nti omukazi kikemo eri abasajja. Omukazi akyayagala obufumbo bwo, ne bw’oba oyagala nnyo\nBARBARA Lukyamuzi akwanaganya abayimbi mu Busaabadinkoni bw’e Mityana mu Bulabirizi bw’e Mityana agamba nti emyaka 23 gye yaakamala mu bufumbo bwe baba basazeewo kugendako mu kifo ekisanyukirwamu naddala mu nnaku enkulu bba z’abeerawo bagenda bombi.\nAnnyonnyola nti ku mulembe guno si kya magezi mukazi mufumbo kutambula yekka naddala mu bifo nga bino ebibeeramu abantu abangi naddala abasajja abatayisa sikaati.\nAgamba nti buli mukazi lw’abeera yekka sitaani afuna ebbanga era ekiseera kituuka n’amuwangula Mu myaka 23 sigendakako kucakala nga siri na baze okucakala kyokka balo n’akugaana byenenye.\nAte naawe omusajja akwata ssente n’oziwa omukazi agende yeesanyuseemu nga ggwe toliiko manya nti obufumbo tolina.\nOMUKUGU AWABUDDE: Daphine Nakanjakko omukugu mu kubudaabuda abantu agamba nti ekisinga okutwala abakazi mu kucakala bokka kwe kwegobako ekiwuubaalo ekiva ku budde obutono abasajja bwe babawa. Wabula yalabudde nti kyangu okuyigirayo obwenzi singa acakala n’emukwano egirina ekigendererwa ekyo.\nABAKYALA LWE BASISINKANA OKUYAMBAGANA Abakyala basaana okuweebwa ebbeetu ne basisinkananga ne bakyala bannaabwe mu bibiina ebibagatta. Ebibiina bino mulimu mwe bakuhhaanira okukola bizinensi, ebya munno mu kabi nga biyamba abali mu bwetaavu, ebigatta mu nzikiriza okugeza ebya Mothers’ Union, ebigatta abakyala ab’enkola Enkatoliki n’ebirala.\nMu bya Bizinensi: Abakyala beekungaanyamu ssente ne baziwa munnaabwe mu bbanga lya wiiki, wiiki ebbiri oba omwezi n’okusingawo nga ssente zino ez’omuzindo z’afuna asobola okuzikolamu ekintu eky’amaanyi okufunamu ssente okweyimirizaawo oba okwekulaakulanya.\nAbalala bazikungaanyiza mu kibiina ne bakola emirimu egibakulaakulanyiza awamu.\nEbibiina bya Mothers’ Union; Kino kigatta abakyala Abakristaayo abafumbo okubabudaabuda n’okubakumaakuma okweyimirizaawo n’amaka gaabwe.\nBano bawangana amagezi naddala ku kusoomooza kwe basanga mu bufumbo n’okumanya nti ne bw’oba n’ekikusoomooza toli wekka, waliwo n’abalala abayita mu mbeera yeemu.\nBafuna okubuulirirwa n’okubazzaamu amaanyi. Abakyala abalala bawangaana amagezi ku ngeri gye beekuumira ku mulembe n’engeri y’okukola ebivaamu ensimbi. Waliwo n’abakyala abalala ababeera n’ebibiina ebibayamba nga bali mu buzibu ng’okufiirwa, okulwaza n’ebirala nga bakubudaabuda n’okukudduukirira n’obuyambi.\nAbakazi boogedde abasajja bye bakola ennaku zino ne bibayenjebula


Abatuuze Batabukidde Ssentebe waabwe lw'attaka - Watchdog Uganda\nAbatuuze Batabukidde Ssentebe waabwe lw’attaka\nABATUUZE ku kyalo Ggaba Katente B mu ggombolola ye Nakisunga mu Disitulikiti ye Mukono basattira, olwAbaana be yali minisita we by’obulimi n’obulunzi omugenzi kati Israel Kibirige Ssebunya okw’ekobaana ne ssentebe wekyalo Kino George Mutumba okubagobaganya ku kibanja kyabwe.\nBano bagamba nti kituufu ab’enju yomugenzi Kibirige Sebunya be baali bannanyini ttaka kwe bali nga bbo ba kibanaja eky’abaweebwa Jjajja waabwe, nti naye batabani ba Sebunya bazze babatisatiisa nga bwe bagenda okubagoba yadde nga Jjajjabwe omugenzi chrizestom Sekindi yabaleka mukyo.\nOkusinziira ku muwala w’omugenzi Sekindi Nanteza Josephina alumiriza Ssentebbe we kyalo kino George Mutumba ne bannanyini ttaka okw’ekobaana n’ebakozesa olukujjukujju okubasalako ekibanjja ekyabwe awataali kuteesa kwonna nga kw’otadde nokubatisitiisa nga bakozesa poliisi ye Seeta Nazigo nga bayita mubagulako ebisango sango wakati mu butagoberera mateeka.\nAbamu ku Bazzukulu ba Ssekindi.\n” Mukuwa kitaffe ekibanja kino waaliwo n’omutaka Esero Mubiru eyali omutongole wa Kabaka era ono yasaako emikono ku ndagaano nga Jjajjaffe agula ekibanja kino, kale Ssentebe Mutumba n’abaana ba Kibirige Sebunnya batandikirawa okugamba nti tetulinaawo kibanja kyonna” Nanteza bwe yategezezza.\nYanyonyodde nti mu kiseera bali mu kutya oluvanyuma lw’omuntu wabwe Peter Luyidde 27 eyakwatibwa mu mwaka gwa 2016 mu mwezi gw’ekkumi nga okuva ku olwo taddangamu kulabikako.Omutaka Bakulumpagi kati aliwo yanyonyodde ku ndagano gye baakola era n’ategeeza nti mukadde we yali\nasiima mukozzi we Sekindi kulabirira ebiggya byabwe ekisera ekinene era ekibanja ky’amuweebwa nga akasiimo.\nGeorge Mutumba Ssentebe We kyalo Ggaba Katente.\nWATCHDOG mu kw’ogerako ne Ssentebbe we kyalo kino Mutumba George yegaanyi ebimutekebwako nagamba nti bano baali baagala kwezza ekibanja kya Buliggwanga kyona era nomuntu gw’ebagamba okubuzawo tebamumanyi ku kyalo kino.\nPreviousCity traders angry with gov’t over heavy taxes\nNextHuawei Jumps to No. 68 in Interbrand Best Global Brands 2018


Bukedde Online - Amasomero amacaafu e Kawempe gaakuggalwa\nOmwala gutabudde abasuubuzi ku Kaleerwe\nMuseveni alaze ensonga 17 ezinaakulaakulan...\nBannannyini masomero essira basinze kulissa ku kuggya ssente ku bazadde mu kifo ky’okulowooza ku buyonjo bw’amasomero ekitadde obulamu bw’abayizi mu katyabaga.\nKansala Ssemambo ng’alambula essomero lya St James e Bwaise.\nBya DEO GANYANA\nKKANSO y’e Kawempe eyisizza ekiteeso ky’okuggala amasomero amacaafu. Kansala Salim Ssemmambo, akulira ebyenjigiriza mu munisipaali y’e Kawempe ye yakulembeddemu banne okuyisa ekiteeso kino era ne balaga okutya olw’embeera embi amasomero gye galimu naddala mu kiseera ky’enkuba etandise okutonnya.\nSsemmambo era yategeezezza nti munisipaali y’e Kawempe mulimu amasomero 600 kyokka aga Gavumenti galiko 15 gokka.\nKansala Ssemmambo ng’alaga amazzi aganjadde mu ssomero.\nBANNANNYINI MASOMERO BOOGEDDE\nPeter Basoga nnannyini ssomero lya Spire Junior School e Bwaise, Kawempe yategeezezza ng’ekiteeso kye baleeta bwe kiri ekirungi era nabo nga bannannyini masomero bakyaniriza naye munisipaali y’e Kawempe erina abakozi abayonja batono ate ng’amasomero mangi.\nNoolwekyo kigenda kuba kizibu abakozi abo okwegabanya okukola emirimu gino mu butuufu.\nYawadde amagezi nti ssinga wateekebwawo kkampuni z’obwannannyini ezirina obukugu mu kukola emirimu gy’okufuuyira ebiwuka n’okuyonja ng’ekitongole kye kibasasula, kijja kuyamba.\nWabula abazadde basabye abalondoola amasomero amacaafu okukikola mu bwenkanya nga tewali gwe battira ku liiso nti kye kijja okuyamba kampeyini eno okuvaamu omulamwa.\nKansala Ssemmambo yasabye bannannyini masomero amacaafu naddala abamaze okulabulwa bagalongoose ng’abaana tebannaba kuddayo ku masomero.\nN’agamba nti kino tekikoleddwa kunyigiriza bannannyini masomero, kulaba ng’abaana basomera mu mbeera ennungi n’okulaba nga tebalumbibwa bulwadde obuva ku bucaafu.


Bukedde Online - Embeera mu malwaliro ekalubye\nNadduli yeekandazze n’ava mu lukiiko lwa...\nAbaatwala Minisita Kibuule mu kkooti basabye...\nDaphine Florence Nalwadda yaasangiddwa mu ddwaaliro lino ng’apooca ne wuzzi ezaamutungibwa oluvannyuma lw’okutemwatemwa bba Dan Ssonko omwezi mulamba oguyise ng’amulanga bwenzi kyokka okuva akeediimo lwe kaatandise, obujjanjabi ne buyimirira.\nOmukyala ne bba nga bakonkomadde ne bbebi waabwe ku ddwaliro e Kaliisizo\nBya KAKOOZA MUWANGA, PETER SSAAVA, JOHN BOSCO MULYOWA, MARGRET ZALWANGO NE HENRY KASOMOKO\nEMBEERA mu malwaliro ga Gavumenti eyongedde okukaluba olw’akeediimo k’abasawo abassizza wansi ebikola nga baagala Gavumenti esooke okulongoosa embeera mwe bakolera, okubongeza omusaala n’okubawa ensako.\nKu ddwaaliro Ekkulu e Mulago, badokita tebaalabise ku mulimu, ate n’abatono abaabaddeyo nga bakola kw’abo bokka abaleeteddwa nga bayi nnyo. Erivaniya Kyawusiku ow’e Kirungi e Mubende yabadde azze kufuna bujjanjabi ku waadi ya kookolo teyabufunye ate ng’ayonoonye obusente bwonna bwe yabadde nabwo mu ntambula.\nEddwaaliro ly’e Kawempe abalwadde baasazeewo kudda waka nga bakukkuluma wabula waadi y’abakyala abazaala yabaddemu abasawo abakola kw’abo bokka abazze nga bali bubi ddala.\nEddwaaliro ly’e Kiruddu abalwadde tebaabaddeyo ng’abamu bagamba nti, baabadde bagenzeeyo ku Lwokubiri ne babagoba nga babategeeza nti bakomewo ng’akeediimo kawedde. Joan Mirembe eyabadde agenzeeyo okufuna obujjanjabi yategeezezza nti abalwadde baasobeddwa kubanga n’obulwaliro obw’obwannannyini bukozesezza embeera eno okwongeza ebisale ku bujjanjabi n’eddagala.\nEddwaaliro lya KCCA mu Kisenyi yo abasawo baakoze nga bagamba nti baabadde tebayinza kuleka bantu kufa wabula abamu ku balwadde ne bategeeza nti ekizibu kya baasanzeeyo ly’ebbula ly’eddagala n’obungi bw’abalwadde obweyongedde omuli n’abo abaavudde e Mulago ne mu malwaliro amalala.\nRose Nakiyingi ow’e Kasanje mu Wakiso yategeezezza nti mu kitundu kye amalwaliro agamuli okumpi gonna abasawo tebaabaddeyo kwe kusalawo okugenda mu Kisenyi.\nOmulwadde Raymond Ssempijja eyasangiddwa ku ddwaaliro e Kitebi yeemulugunyizza ku basawo abali ku keediimo n’agamba nti: Kigasa ki okusigala eka n'otakola ku balwadde ng'eno abaleetebwa bafa ate nga wasoma omulimu gw'okujjanjaba n'olayira nti ojja kukola omulimu ogwo mu buli mbeera okusobola okutaasa obulamu!\nEddwaliro ly’e Kaliisizo mu Kyotera ekifo awatuukirwa abalwadde abava ebweru baakiggadde.\nOmulwadde eyasangiddwa e Kitebi Health Centre IV.\nWaadi z’abakyala n’abaana nazo zaakoseddwa.\nGAVUMENTI ERAZE BY’EGENDA OKUKOLA:\n1 Minisita w’ebyobulamu, Jane Ruth Acheng eggulo yafulumizza ekiwandiiko n’ategeeza nti gavumenti egenda kusasula ensako y’abasawo abali mu kugezesebwa (Interns) ya 960,000/- buli omu so si 740,000/- nga bwe zaali zisaliddwa.\n2 Abasawo abaddayo okusoma diguli eyookubiri baakusasulwa ensako ku mirimu gye bakola nga bali mu kusoma oluvannyuma lw’okubeetegereza.\n3 Okulinda ennongoosereza ekolebwa mu misaala gy’abakozi ba Gavumenti bonna egenda okufulumizibwa ku nkomerero y’omwezi guno kubanga yaakulambika n’emisaala gy’abasawo.\nYasabye abasawo badde ku mulimu nga bwe balinda bino.\nKyokka omwogezi w’ekibiina ekigatta abasawo Dr. Faul Kavuma yategeezezza Bukedde nti bo beetegefu okugumiikiriza ennongoosereza ekolebwe kubanga ebuzaayo ebbanga eritaweza mwezi gumu.\nBaasaba okulongoosa embeera mwe bakolera ng’okuteeka eddagala mu malwaliro ne ggiraavuzi minisita by’ataayogeddeko era baagala nabyo birowoozebweko.\nAb’e Buikwe bettanira masabo okusinga amalwaliro- Basawo


Edinson Cavani Ayolekedde Okuwelebwa Emipiira Essatu Egya Liigi Y'a Bungereza - Fremer Media\nEdinson Cavani Ayolekedde Okuwelebwa Emipiira Essatu Egya Liigi Y’a Bungereza\nEnkambi Ya “Manchester United,” essatira olwa ekibiina ekikulembera omupiira mu Ggwanga lya Bungereza ekya “FA”(Football Association) okubategeza nti kitandise okunonnyereza, kumuteebi wabwe Edinson Cavani nga bamutebereza okukozesa ebigambo byobusosoze.\nKino kidiridde olwa Cavani okuteeka obubaka Kumukutu gw’e ogwa “Twitter” nga akozesa ekigambo “Gracious Negrito.”\nCavani oluffunnye amawulire gano,nayanguwa okugyayo obubaka buno kumukutu gwe,wabula ekibiina ekikulembera omupiira mu Ggwanga lya Bungereza kigamba nti ekyokubija kumukutu tekimujako musango, era ssinga gumuka mu Vvi , Cavani wakuvunanibwa.\nEkigambo “Negrito” kiteberezebwa okuba nti kitegeeza ekibiina Kya bantu abafanagannya obuwangwa,Enoono,Oluliimi lwebogeera ,Eddiini nebilara .\nEbintu ebyekusa ku nsonga eno bikontana namateeka gekibiina ekilembera omupiira mu Ggwanga lya Bungereza ekya “FA.”\nKinajukirwa nga eyaliko omuteebi wa Ttiimu ya “Liverpool,” Luis Suarez nga naye ava mu nsi yemu ne Cavani eya “Uruguay,” yakozesa ekigambo kino “Negrito” mu mwaaka gwa 2011,era kino kyamuvirako okuwebwa ekibonerezo ekyobutazannya mipiira munaana (8).\nSsinga Cavani omusango gumumegga,wakuwerebwa obutazannya mipiira essatu gyoka kubanga ekibiina ekikulembera omupiira mu Ggwanga lya Bungereza ekya “FA” kyakola enoongosereza mu mateeka gakyo nga ssinga omusambi azza omusango nga guno ogwa Cavani, mukiffo kyokuwerebwa emipiira ettaaano(5),giba essatu gyoka kati.\nEdson Cavani olunaku lwegulo,yayambyeko “Manchester United” okuwangula Ttiimu ya Southampton eggoolo ssatu ku bbiri (3-2) nga Southampton yawunzise ekitundu ekisooka ekyomuzannyo nga ekulembedde omuzannyo eggoolo bbiri ku bwerere.\nWabula Cavani eyatandikidde ku kateebe, yateebedde”Man U” eggoolo bbiri nayambako ne Bruno Fernandez okuteeba endaala.\nKino ekyafaayo Cavani kyeykoze okuva ku kateebe nateeba ggoolo bbiri nayambako mune okuteeba endaala ,kyamuffudde omusambi wa “Man U” owokubiri mu byafaayo okukikola nga eyasooka ye “Ruud Van Nistelrooy” mu mwaka gwa 2002 nga “Man U”be essamba Ttiimu ya Charlton Athletic.\nPrevious articleBobi Wine responds to President Yoweri Kaguta Museveni\nNext articlePastor Andrew Jjengo unbothered By Nabbi Omukazi 700M Lawsuit


Bukedde Online - Obadde okimanyi nti butto w’ensigo z’amapaapaali akola ku maaso ne kookolo ? Soma wano mu mboozi z'omukenkufu\nKajjansi ekyusizza ekisaawe okuwandula Vipers...\nObusigo bw’amapaapaali nga bwe bufaanana\nAMAPAAPAALI buli omu agamanyi era gawoomera bangi okulya, ennaku zino bagatambuza ne ku bigaali ne gatuuka ku buli muntu ate abakola mu ofiisi bye bimu ku bibala bye basiiba balya.\nAbamu bakoma ku kugalya ne gabawoomera naye bw’obabuuza emigaso gyago batono abagimanyi. Ate abagalya bakoma ku kibala ne beerabira nti, ensigo osobola okuzikolamu butto.\nOmunoonyereza Christopher Columbus yalituuma ‘malayika w’oku nsi’ kubanga mu bibala bye yazuula yaliraba nga lya njawulo. Mu ssaayansi baliyita ‘Karika pawpaw’ era wano we wava erinnya lyago egganzi erya ‘pawpaw’. Naye obusigo obwo bw’osuula ka nkulage emigaso gyabwo ssinga obeera obukamuddemu butto.\nEMIGASO GYA BUTTO 1 Butto ono, ayamba okugonza ennyama. Waliwo ensobi ekolebwa abatambuza ente abazitulugunya ne kizireetera okusiba ennyama, kati abantu bagenda okugirya nga yakapye n’ebasiba embuto. Kyokka bw’onywa butto ono akuyamba okugonza olubuto.\nEra ayamba omuntu obutafuna mmeeme eya wansi. Obuteesiba lubuto omuteeka ku mazzi agabuguma, era abantu abatalya mmere erimu kiriisa ekizimba omubiri tebasobola kubikubaakuba ky’ova owulira nti, gundi tanywa mata, talya nnyama n’ebirala, naye butto w’amapaapaali amalawo embeera eno.\n2 Alimu ekirungo ekyoza omusaayi ate alimu ne Vitamiini C, ayamba okukuuma omubiri nga tegulwalalwala ne bw’oba tolidde ppaapaali lyennyini.\n7 Abalumwa amaaso naddala abo abatuula ku kompyuta ekiseera ekiwanvu abakolera n’ababeera ku mataala agaaka ekisusse n’abayamba obutalumwa maaso.\n9 Alimu ekirungo kya ‘Saponins’, kino kitta ebiwuka mu bantu bonna abakulu ne mu bisolo.\nAbantu bakaaba ebiwuka naye nga butto w’amapaapaali waali okubataasa. Abaana abato bafuna ebiwuka naddala nga balya ebicaafu ate abakulu olumu balya emmere etayidde, okugeza lumonde atayidde abalwaza enfaana ate ensolo zifuna ebiwuka nga zirya omuddo kwe bibiise amagi.\nEnsolo gitabulire amatondo 20 mu luta 20 ez’amazzi ate abantu okozesa amatondo 5 mu kikopo ky’amazzi agabuguma.


Bukedde Online - Buganda wa wâ€™eyimiridde?\nBuganda wa wâ€™eyimiridde?\nAbâ€™e Maganjo banyiigidde Kayihura\nBbanka enkulu eyogedde ku bya Gavana waayo...\nNzuuno nkomyewo! Abataagala beekombe amaziga, bakube ebiwoobe. Ekinkomezzaawo kwagala kunyumyamu ku bikwata ku byobufuzi, naddala mu nnaku zino ezisemberedde Okulonda: okwa Pulezidenti, aba Palamenti nâ€™abafuzi abalala ebâ€™ebitundu nâ€™abebibuga. Nzitottole kiki ndeke ki? Buli wâ€™oba ennaku zino\nNzuuno nkomyewo! Abataagala beekombe amaziga, bakube ebiwoobe. Ekinkomezzaawo kwagala kunyumyamu ku bikwata ku byobufuzi, naddala mu nnaku zino ezisemberedde Okulonda: okwa Pulezidenti, aba Palamenti nâ€™abafuzi abalala ebâ€™ebitundu nâ€™abebibuga. Nzitottole kiki ndeke ki? Buli wâ€™oba ennaku zino ekinyegenyege kireeta emmeeme nâ€™omutima okukuba ngâ€™ebinaamenyeka; bwâ€™otaba otyo mpozzi ngâ€™oliko ekirala!\nObuganda bwaffe buli ddala wakati wa Uganda. Okusooka, mu ngeri Buganda gyâ€™etudde mu makkati ga Uganda. Naye ne mu kifo Buganda mwâ€™eyirimidde mu byafaayo bya Uganda. Nâ€™olwekyo Buganda kyâ€™ekola, ka tutwale nga mu kulonda kuno okujja, kibaamu ezzito â€“ tekiba kiwewufu! Olwâ€™ensonga eyo Obuganda buteekwa okweyisa mu ngeri entegeke obulungi; kye ngâ€™amba nti okubuguutana nga kusibbwa ebbali. Ate nga tekyesigamye ku kikwata ku Buganda yokka, naye ne ku muzadde waayo, era omuzadde wa buli kitundu kya Uganda yaffe ffenna!\nKiyamba okujjukira nti agali awamu ge galuma eggumba, nti nâ€™olwekyo Bannayuganda bonna bateekwa okulumira awamu. Ekikwata ku Mulango nâ€™Omuganda kimukwatako, nâ€™Omukolomojjo, nâ€™Omunyankole, ne bonna. Abaganda abasinga kino batandise okukitegeera obulungi. Bwe kutuuka okulonda mu byobufuzi, kasooka Muvumenti lwe yatandika okukomyawo enfugannungi eya dimokulaasi, Bannayuganda abasinga, nga nâ€™Abaganda mwe bagendedde, akalulu babadde bakawa Muvumenti, okuviira ddala ku mukulu waayo, era omufuzi wa Uganda, Yoweri Museveni.\nWano wâ€™osobererwa Mmengo! Era wâ€™obuuliza Mmengo kyâ€™eriko. Okuviira ddala mu 1986 yo Mmengo yatandika okulabika nti Museveni ne Muvumenti byagigwa kkono. Katonda Omulamu! Ekyo tekimalaamu alina ebirowoozo amagezi? Tekikubuulira nti â€œGwâ€™owonya eggere yâ€™alikusambya?â€\nNga Muvumenti, wansi wa Museveni, ate omwalwanira enkuyanja yâ€™abaana baffe Abaganda, yatuggya mu kutujja okwâ€™emyoyo nâ€™emitima bwe yasamba Kijambiya ne munne Kiviiri nâ€™ebaggyira ddala mu kufuga Uganda! Nga ate ova awo mbu owalana abaakikola? Mmengo oli ku ki? Abaganda abasinga bajja kugamba: â€œMmengo tondeetako bugayaavu bwa bwongo nti nve ku wange.â€ Awo nno wâ€™onoolabira nti waliwo enjawulo wakati wâ€™Obuganda ne Mmengo, ngâ€™ate Buganda yâ€™esinga engâ€™uumi.\nNagenda ajja kufulumanga buli Lwakuna. Alina byâ€™ayogera ku mboozi ye weereza obubaka bwo.Â Wandiika â€˜Nagendaâ€™, lekawo akabanga osindike obubaka ku 8338.


Bukedde Online - 'Amafuta' g'omusumba gaanzimbizza olubuto!\nEngeri gy'olaga omwana omukwano n'atafuna kyejo\nOmukazi ampa ssente n'alina empisa ng'ende...\nGIFT Katusiime, 20, eyali atembeeya caayi mu Kampala ali mu kusoberwa okutagambika. Alumiriza omusumba gye yali agenze okumusabira okumukaka omukwano nga kati ali lubuto.\nKatusiime agamba nti omusumba yamwecangiddeko n'amugoba ennaku gy'alimu agittottola bwati. Twali mu ‘kuluseedi' y'okubuulira enjiri e Wankulukuku, Omusumba Nazuuru n'atubuulira enjiri bangi ne twatula nti tulokose.\nMu kufundikira okutuliisa ekigambo, yatuwa ennamba ye ey'essimu tumukubire ayongere okutusabira. Waliwo ensonga eyali embobbya omutwe ey'okukyusa muganzi wange gwe nnali nfunye Omusiraamu alokoke ne mpalirizibwa okumukubira essimu ampabule bwe kiyinza okukolebwa.\nYandagirira e Bweyogerere gy'abeera n'aηηamba nninnye emmotoka ezidda e Kiwanga nviiremu mu Bbuto. Olwatuukawo yankima n'antwala ewuwe. Yaηηamba nti ensonga zange zaali mpanvu nga tasobola kuzimalira ku ssimu.\nYansabira enfunda nga ssatu oluvannyuma n'aηηamba ndeete amafuta ansabire. Mu kiseera ekyo saalina ssente era olwamusindira ng'ensawo bw'eteyimiridde bulungi, yang'umya ng'agamba nti ekyo agenda kukikolako.\nYatandika okuntegeeza nga Mukama bwe yali amuloosezza ng'alina okunjiira amafuta mpite mu kusoomoozebwa kwe nnalimu. Ku olwo yantegeeza nti amafuta agenda kuganjiira kiro ssaawa nga 6:00 olwo kwe kunsomera n'ekyawandiikibwa ekyekuusa ku mbeera eyo kye sikyajjukira we yakisimbula.\nYagamba nti "Abo abeewaayo eri Omukama nga bamaze okutukula n'amafuta, akkakkanya emitima gyabwe n'atereeza buli nsonga eyeekiise mu kkubo lyabwe…' Essaawa olwawera 6:00 n'aηηamba nnyingire mu kisenge kye.\nYasimbula essaala era wakati mu kwogera mu nnimi yaηηamba nzigyemu engoye ansabire nsobole okusumululwa. Neekanga nga ndaba tuwaba ne mmubuuza nti ‘Mafuta ki ge bayiira omuntu ng'ali bwereere?'' Nasalawo okufukamira nga nkyali mu ngoye zange ekyamuggya mu mbeera n'afuluma nga yeesooza nga bw'annangira okumumalira ebiseera bye.\nYakomawo tatembeka ekyantiisa ennyo ne nkuba enduulu. Engeri gye nnali mu kisenge eddoboozi kirabika teryafuluma kuba saawulirayo ajja kunziruukirira!\nOmusumba yantabukira nga bw'agamba nti tategeera kindiko kuba yeewaddeyo okungobamu amasitaani kyokka ndi mu kwesiruwaza. Oluvannyuma ng'ayogedde bingi yantegeeza ng'omusajja gwe mpaalirira bw'atali wange.\nYalaba nkyesisiggirizza kwe kuleeta ejjambiya n'aηηamba nsalewo ku ky'okunziggyako obulago n'okweyambula!\nKatusiime agamba yatandika okukankana olwo omusumba n'amuggyamu engoye awatali na kulwana kuba omukono ogumu gwali gukutte ejjambiya.\nWe zaawerera essaawa 7:00 ez'ekiro yali amaze okunkaka omukwano era n'anneeyongeza ne ku ssaawa 9:00. Ayansuubiza mu kusooka okungobako ebisiraani neekanga ansudde mu bisiraami kuba waayita emyezi mitono ne ntandika okusinduukirirwa emmeeme n'obutabeera na mirembe ekyangobya ku mulimu.\nKatusiime agamba nti bwe yakubira Omusumba essimu ng'amutegeeza nga bwe yafuna olubuto n'amulagira okukikuuma nga kya kyama. Yampita ewuwe tubyogereko n'aηηana n'okuluggyamu kyokka n'asigala ng'akyankozesa.\nBuli lwe nagezangako okugaana okumuwa akaboozi olwo nga sijja kufuna kyakulya. Lumu yeecanga n'angoba nti nzireyo gye nnava.\nNatuukira mu mikwano gyange naye nabo baatuuka ne bankoowa olw'engeri gye nnali ndya obuli nga sireetayo kasente kuba sikola.\nNasalawo okupangisa omuzigo nga ssente ezaasasula baaba ye yazimpa. Ssente ze nnasasula olwaggwaayo ate nga n'embeera ekalubye olwa Covid- 19 landiroodi n'angoba .\nBwe nnasazeewo okudda ew'omusumba kuba ye nnannyini lubuto namazeewo akaseera katono n'akasuka ebintu byange ebweru. Ensonga nazitutte ku poliisi y'e Bbuto mu Bweyogerere nga kati we nsula mu mmotoka.\nWabula omusumba poliisi bwe yamukubidde okujja okutuula mu nsonga kwe kugitegeeza nga bw'ataliiwo. Omusango guli ku fayiro nnamba SD:05/28/07/2020 ku poliisi y'omu Bbuto.\nKatusiime nga kati olubuto luwezezza emyezi 7 agamba talina kyakulya ate asula na mu mmotoka enkadde eziri ku poliisi. Asaba abazirakisa okumudduukirira n'okumuwa amagezi ku 0700381789 ku ky'ayinza okukola.\nKatusiime, 20, eyali atembeeya caayi\nmu Kampala ali mu kusoberwa okutagambika.\nAlumiriza omusumba gye yali agenze\nokumusabira okumukaka omukwano nga\nkati ali lubuto.\nKatusiime agamba nti omusumba yamwecangiddeko\nn'amugoba ennaku gy'alimu\nTwali mu ‘kuluseedi' y'okubuulira enjiri\ne Wankulukuku, Omusumba Nazuuru\nn'atubuulira enjiri bangi ne twatula nti\ntulokose. Mu kufundikira okutuliisa\nekigambo, yatuwa ennamba ye ey'essimu\ntumukubire ayongere okutusabira. Waliwo\nensonga eyali embobbya\nmuganzi wange gwe\nnnali nfunye Omusiraamu\nalokoke ne mpalirizibwa\nampabule bwe kiyinza\nYandagirira e Bweyogerere\ngy'abeera n'aηηamba nninnye\nemmotoka ezidda e Kiwanga nviiremu mu\nBbuto. Olwatuukawo yankima n'antwala\newuwe. Yaηηamba nti ensonga zange\nzaali mpanvu nga tasobola kuzimalira\nku ssimu. Yansabira enfunda nga ssatu\noluvannyuma n'aηηamba ndeete amafuta\nMu kiseera ekyo saalina ssente era\nolwamusindira ng'ensawo bw'eteyimiridde\nbulungi, yang'umya ng'agamba nti ekyo\nagenda kukikolako. Yatandika okuntegeeza\nnga Mukama bwe yali amuloosezza\nng'alina okunjiira amafuta mpite mu\nkusoomoozebwa kwe nnalimu. Ku olwo\nyantegeeza nti amafuta agenda kuganjiira\nkiro ssaawa nga 6:00 olwo kwe kunsomera\nn'ekyawandiikibwa ekyekuusa ku mbeera\neyo kye sikyajjukira we yakisimbula.\nYagamba nti "Abo abeewaayo eri Omukama\nnga bamaze okutukula n'amafuta,\nakkakkanya emitima gyabwe n'atereeza buli\nnsonga eyeekiise mu kkubo lyabwe…'\nEssaawa olwawera 6:00 n'aηηamba\nnnyingire mu kisenge kye. Yasimbula\nessaala era wakati mu kwogera mu nnimi\nyaηηamba nzigyemu engoye ansabire\nnsobole okusumululwa. Neekanga nga\nndaba tuwaba ne mmubuuza nti ‘Mafuta\nki ge bayiira omuntu ng'ali bwereere?'' Nasalawo\nokufukamira nga nkyali mu ngoye\nzange ekyamuggya mu mbeera n'afuluma\nnga yeesooza nga bw'annangira okumumalira\nYakomawo tatembeka ekyantiisa ennyo\nne nkuba enduulu. Engeri gye nnali mu\nkindiko kuba yeewaddeyo okungobamu\namasitaani kyokka ndi mu kwesiruwaza.\nOluvannyuma ng'ayogedde bingi yantegeeza\nng'omusajja gwe mpaalirira bw'atali\nwange. Yalaba nkyesisiggirizza kwe\nkuleeta ejjambiya n'aηηamba nsalewo ku\nky'okunziggyako obulago n'okweyambula!\nKatusiime agamba yatandika okukankana\nolwo omusumba n'amuggyamu engoye\nawatali na kulwana kuba omukono ogumu\ngwali gukutte ejjambiya. We zaawerera essaawa\n7:00 ez'ekiro yali amaze okunkaka\nomukwano era n'anneeyongeza ne ku\nAyansuubiza mu kusooka okungobako\nebisiraani neekanga ansudde mu bisiraami\nkuba waayita emyezi mitono ne ntandika\nokusinduukirirwa emmeeme n'obutabeera\nna mirembe ekyangobya ku mulimu.\nKatusiime agamba nti bwe yakubira\nOmusumba essimu ng'amutegeeza nga\nbwe yafuna olubuto n'amulagira okukikuuma\nnga kya kyama. Yampita ewuwe\ntubyogereko n'aηηana n'okuluggyamu\nkyokka n'asigala ng'akyankozesa. Buli\nlwe nagezangako okugaana okumuwa\nakaboozi olwo nga sijja kufuna kyakulya.\nLumu yeecanga n'angoba nti nzireyo gye\nnnava. Natuukira mu mikwano gyange\nnaye nabo baatuuka ne bankoowa\nolw'engeri gye nnali ndya obuli nga sireetayo\nkasente kuba sikola.\nNasalawo okupangisa omuzigo nga\nssente ezaasasula baaba ye yazimpa.\nSsente ze nnasasula olwaggwaayo ate\nnga n'embeera ekalubye olwa Covid-\n19 landiroodi n'angoba .\nBwe nnasazeewo okudda\new'omusumba kuba ye\nnnannyini lubuto namazeewo\nkatono n'akasuka ebintu\nEnsonga nazitutte ku\npoliisi y'e Bbuto mu\nkati we nsula mu\npoliisi bwe yamukubidde\nmu nsonga kwe\nku poliisi y'omu Bbuto.\nKatusiime nga kati olubuto\nluwezezza emyezi 7 agamba\ntalina kyakulya ate asula na\nmu mmotoka enkadde eziri ku\nAsaba abazirakisa okumudduukirira\namagezi ku 0700381789 ku\nKing Micheal akutte goal abasambi ne bamukiikira ensingo\nAbatta abantu ne balembeka omusaayi batadde disitulikiti nnya ku bunkenke\nAb'e Gimbo - Lukwanga gye basse famire baweereddwa poliisi